Põhja-Pärnumaa valla arengukava aastani 2030

Põhja-Pärnumaa 2024

Lisa

Sisukord

[Milline on Põhja-Pärnumaa valla arengusuund? 3](#_Toc143167813)

[Kuidas arengukava valmis ehk sissejuhatus? 5](#_Toc143167814)

[Kes elavad Põhja-Pärnumaa vallas? 6](#_Toc143167815)

[Kes on Põhja-Pärnumaa ettevõtjad ja tööandjad? 7](#_Toc143167816)

[Millised on valla lasteaiad ja koolid? 10](#_Toc143167817)

[Kuidas Põhja-Pärnumaalased vaba aega veedavad? 11](#_Toc143167818)

[Milliseid sotsiaalteenuseid pakutakse? 17](#_Toc143167819)

[Milline on Põhja-Pärnumaa füüsiline keskkond? 18](#_Toc143167820)

[Millised on Põhja-Pärnumaa valla tugevused, nõrkused, ohud ja võimalused? 21](#_Toc143167821)

[Milline on tuleviku visioon, missioon ja strateegilised eesmärgid? 25](#_Toc143167822)

[Kuidas Põhja-Pärnumaa rohevalda edendab? 27](#_Toc143167823)

[Lisad 29](#_Toc143167824)

[Üle 100 elanikuga alevid ja külad: 01.01.2020 ja 01.01.2023 seisuga 29](#_Toc143167825)

[Põhja-Pärnumaal elavate leibkondade profiilid arengukava koostamisel 2018 30](#_Toc143167826)

[Tegevuskava 32](#_Toc143167827)

[Investeeringud valla eelarvest 2024-2028 39](#_Toc143167828)

[Põhja-Pärnumaa valla haridus- ja noortevaldkonna hetkeseis 40](#_Toc143167829)

# Milline on Põhja-Pärnumaa valla arengusuund?

Arengukava ja eelarvestrateegia aluseks on võetud Põhjamaade mudel. See tähendab, et koguda teenused tõmbekeskustesse, et oleks võimalik pakkuda elanikele võrdselt ja kvaliteetset avalikku teenust üle valla. Meie kolm tõmbekeskust on Vändra, Tootsi ja Pärnu-Jaagupi alev.

Arengukava üheks prioriteediks on taastuvenergia parkide rajamine eriplaneeringu kaudu koostöös arendajatega. Selle eesmärk on suurendada riigi energiasõltumatust, edendada keskkonnasäästlikkust, vähendada fossiilkütuste kasutamist ning panustada rohepöördesse. Koostöös investoritega kavandatakse taastuvenergia alasid, kuhu rajada päikese- ja tuuleenergia lahendusi, mis toetavad keskkonnasõbralikku ja jätkusuutlikku energiakasutust. Taastuvenergia pargid ei aita mitte üksnes kaasa energiajulgeolekule, vaid loovad ka uusi töökohti ja tugevdavad kohalikku majandust.

Valla majandusliku kasvu toetamiseks ja töökohtade loomise soodustamiseks keskendume koostöös investoritega ettevõtlusalade rajamisele taastuvenergia parkide lähedusse. Tugevdame sidemeid kohalike ja rahvusvaheliste investoritega, et luua soodne ja innovatsiooni hõnguline ettevõtluskeskkond. Uued ettevõtlusalad nii Tootsis kui Pärnu-Jaagupis annavad valla elanikele võimaluse töötada kodu lähedal ning aitavad kaasa piirkonna üldisele arengule ja elukvaliteedi tõusule.

Eesmärk on muuta vald atraktiivsemaks noortele peredele ja ettevõtetele. Inimeste ja ettevõtete huvi Põhja-Pärnumaa vastu on kasvanud tänu roheenergia valdkonna arengutele ning ettevõtlusalade rajamisele. Nii muutubki meie vald atraktiivsemaks suuremat lisandväärtust pakkuvatele ettevõtetele, kes on huvitatud meie vallas tegutsemisest ning vajavad selleks ka kohalikku tööjõudu. Valla jaoks on prioriteetne fokusseerida tegevused suunal, mis tagaks valla elanike, maksumaksjate arvu kasvu. Uued elanikud vajavad elamispinda, mida tagame aga üürimajade rajamisega Vändra, Tootsi ning Pärnu-Jaagupi alevitesse.

Selleks, et parendada avalike kvaliteetsete teenuste kättesaadavust vallas, arendame välja atraktiivsemad tõmbekeskused. Õpilaste arvu suurendamiseks lasteaedades ja koolides investeerime täiendavate ruumimahtude loomisesse. Arendame välja kaasaegse avaliku ruumi, infrastruktuuri ning vallasisese transpordi tõmbekeskustesse jõudmiseks. Enamus suured külakogukonnad tõmbekeskustest jäävad 7 km kaugusele. Panustame olemasolevate kogukonnakeskuste arendamisesse, mille tulemusel paranevad vabaaja veetmise ning sportimise võimalused.

2023 ja 2024. aastal vaadati üle valla omandis olev kinnisvara, et leida lahendused kasutuses mitteolevate hoonete tuleviku osas ning planeeriti kasutuses oleva kinnisvara reorganiseerimine. Järgmise perioodi põhieesmärgiks on planeeritud reorganiseerimise elluviimine ning seeläbi tegevused tulubaasi suurendamiseks kulude optimeerimise, varade realiseerimise tulude kaudu. Hoonete kontekstis on oluline fookus energiatõhususel. Avalike teenuste osutamisel nullenergia hoonete suunas liikumine on vallale oluline kokkuhoiupunkt.

Sotsiaalvaldkonna arendamine on meie valla üks oluline prioriteet. Meie eesmärk on tagada elanikkonnale võimalikult kodulähedases keskkonnas sotsiaalteenuste kättesaadavus ning toetada lastega perede heaolu. Parandame sotsiaalteenuste kvaliteeti ja laiendame nende kättesaadavust, pakkudes erinevaid tugiteenuseid eakatele, erivajadustega inimestele ja raskustes peredele. Koostöös allasutustega arendame uusi teenuseid ja laiendame olemasolevaid, et pakkuda kõigile meie elanikele vajalikku toetust ja abi.

Põhja-Pärnumaa valla neli peamist arengusuunda ning tulemuse saavutamiseks vajalikud eesmärgid ühes tegevustega on:

**1. Elukeskkonna säilitamine ja parendamine**

* Korrastatud teede võrk
* Elanikud on varustatud korraliku joogivee ja kanalisatsiooniga
* Korrastatud kinnisvara:
* Renoveeritud sotsiaalpinnad ja hoolekandeasutused
* Renoveeritud kultuuri- haridusasutuste pinnad
* Korrastatud ühistranspordivõrk
* Valla keskuste avaliku ruumi väljaarendamine
* Korrastatud ja tähistatud turismiobjektid
* Kaunis elukeskkond
* Korraldatud ja keskkonnaohutu jäätmekäitlus

**2. Ettevõtlikkust soodustav keskkond**

* Ettevõtlusalade ning taristu arendamine ja kaasajastamine
* Ettevõtlikkuse edendamine, koostöösidemete loomine, valla mainekujundus
* Väljastpoolt tulevate projektide eelduste ja võimaluste kasutamine

**3. Strateegiline eesmärk: kvaliteetne, kaasaegne ja optimeeritud haridus- ja kultuuriasutuste koostöövõrgustik**

* Õppimine on isikukeskne ja toetab tema igakülgset arengut
* Haridus- ja noorte valdkonnas töötavad innustunud ja pädevad inimesed. Noorte huvitegevuse võimalused vastavad nende soovidele ja vajadustele.
* Asutuste võrk on tasakaalus

**4. Kvaliteetne ja optimaalne heaolu- ja sotsiaalteenuste võrgustik**

* Vastutustundliku ja iseseisvalt toimetuleva vallaelaniku füüsilise, vaimse ja psühhosotsiaalse keskkonna toetamine
* Sotsiaalvaldkonnas töötavate inimeste väärtustamine
* Optimaalne hoolekandeasutuste võrk
* Lastega perede heaolu tagamine
* Eakate ja erivajadustega inimeste teenuste arendamine
* Eakate ja erivajadustega inimeste teenuste arendamine
* Esmatasandi tervishoiu säilitamine ja parendamine

Konkreetsed tegevused eesmärkide saavutamiseks on kirjeldatud arengukava tegevuskavas ning numbriliselt eelarvestrateegias.

# Kuidas arengukava valmis ehk sissejuhatus?

Arengukava koostamise eesmärk oli kokku leppida 2017. a. haldusreformi käigus loodud Põhja-Pärnumaa valla terviklik arenguplaan. Arengukava on valla strateegilisi eesmärke ja nende saavutamiseks vajalikke tegevusi kavandav dokument, mis on aluseks eri eluvaldkondade arengu integreerimisele ja koordineerimisele. Arengukava periood on 2019-2030. Põhja-Pärnumaa valla arengukava aastani 2030 on vastu võetud Põhja-Pärnumaa Vallavolikogu 19. septembri 2018. a määrusega nr 36 ja seda on muudetud 18.11.2020 määrusega nr 21, 15.09.2021 määrusega nr 10, 21.09.2022 määrusega nr 11 ning 16.08.2023 nr 15. Igal järgneval aastal vaadatakse arengukava koos oma tegevuskavadega üle ja viiakse sisse muudatused.

Arengukava ülesehitus järgib Põhja-Pärnumaa Vallavalitsuse 20. märtsi 2018 määruse nr 6 „Põhja-Pärnumaa valla arengudokumentide menetlemise kord“ § 4 sätestatut. Valla arengukavas esitatakse:

1) majandusliku, sotsiaalse ja kultuurilise keskkonna ning looduskeskkonna ja rahvastiku tervise arengu pikaajalised suundumused ja vajadused;


2) probleemide ja võimaluste hetkeolukorra analüüs tegevusvaldkondade lõikes;


3) tegevusvaldkondade strateegilised eesmärgid koos taotletava mõjuga arengukava perioodi lõpuni;

4) strateegiliste eesmärkide saavutamiseks vajalikud tegevused arengukava perioodi lõpuni, sh Põhja-Pärnumaa omavalitsuste ühinemislepingus kokku lepitud investeeringud või arendustegevused.

Arengukava koostamisel korraldati viis ümarlauda, millest esimene keskendus piirkonna jaoks olulistele väärtustele, visioonile, missioonile ja strateegilistele eesmärkidele. Teisel ümarlaual täpsustati eeltoodut ja hakati koostama tegevuskava eesmärkide saavutamiseks. Viimased ümarlauad tegelesid detailselt tegevuskava täpsustamise ja täiendamisega ning riskide hindamisega. Arengukava koostamisel arvestati valdade ühinemislepingusse kirjapandut ning koostamise protsessis kaasati valla vastavate valdkondade spetsialiste, volikogu liikmeid ja teisi valla arengust huvitatuid.

Põhja-Pärnumaa valla paiknemine







# Kes elavad Põhja-Pärnumaa vallas?

Põhja-Pärnumaa vald loodi 21. oktoobril 2017. aastal Halinga, Tootsi ja Vändra valla ning Vändra alevi ühinemisel. 01.01.2023. aasta seisuga elas vallas 7 975 ja 01.01.2024 seisuga 7880 (kahanes 95 inimese võrra võrreldes eelmise perioodiga) inimest ning valla territooriumil on 86 küla ning kolm alevit (Tootsi, Pärnu-Jaagupi ja Vändra) (joonis 1) .

Valla haldusterritoorium on 1010,1 km2, mis teeb keskmiseks elanike tiheduseks 8 inimest ühe ruutkilomeetri kohta.

2023. aastal sündis 69 ja suri 137 inimest, valda saabus 296 ja lahkus 324 inimest, vallasisene liikumine on 192 inimest.

Peaaegu veerand rahvastikust on vanemad kui 65 aastat (27,12 %) ning laste ja noorukite osakaal on ca 19,45 %. Tööealised inimesed moodustavad 53,43 % valla elanikkonnast (vt joonist 2).



Joonis 1. Põhja-Pärnumaa valla asustusüksused (üle 100 elanikuga alevid ja külad) Joonis 2. Elanike vanuseline struktuur ja liikumine

# Kes on Põhja-Pärnumaa ettevõtjad ja tööandjad?

Statistikaameti andmete kohaselt oli 01.01.2024 seisuga Põhja-Pärnumaa vallas registreeritud 1190 ettevõtet, sealhulgas aktsiaseltse 6, osaühinguid 465, mittetulunduslikke ühinguid 319, sihtasutusi 3, täisühinguid 0, tulundusühistuid 4, usaldusühinguid 1, füüsilisest isikust ettevõtjaid 148, korteriühistuid 216, maaparandusühistuid 2 ja kohaliku omavalitsuse asutusi 26.

Statistikaameti andmetel oli 2018. aastal tööandjatena vallas 278 ettevõtet pakkudes tööd 1839 inimesele ning 2023. aastal vastavalt 259 ettevõtet 1920 töötajaga (Tabel 1). Olulised tööandjad vallas on haridus- ja kultuuriasutused, sotsiaalhoolekandeasutused ja vallavalitsus, mis pakuvad rakendust kokku 559 inimesele. Vallas tegutseb ka 100% osalusega ettevõte on AS Mako (põhiülesandeks veevarustuse ja heitvee kanaliseerimise teenuse pakkumine).

Erasektori ettevõtete tegevusvaldkonnad on toodud tabelis 1. Kõige enam on primaarsektoris (põllumajandus, metsandus) tegutsevaid ettevõtteid, vähem tertsiaarsektoris (teenindus) ja sekundaarsektoris (mäetööstus, töötlev tööstus, ehitus) tegutsejaid. Samas on tööstuses rohkem töötajaid kui põllumajanduses ja metsanduses.

Tabel 1. Põhja-Pärnumaa territooriumil tegutsevad ettevõtted, kellel on töötajad või käive seisuga aprill 2018 ja aprill 2023 (allikas: Maksu- ja Tolliamet):

|  |  |  |  |  |  |  |
| --- | --- | --- | --- | --- | --- | --- |
| TEGEVUSALA | Töötajatega ettevõtete arv omavalitsuses | | Omavalitsuse tööandjate deklaratsioonis TSD märgitud töötajate arv | | Keskmine palk sellel tegevusalal omavalitsuse territooriumil tegutsevates ettevõtetes (eurodes) | |
| apr.18 | apr.23 | apr.18 | apr.23 | apr.18 | apr.23 |
| Põllumajandus, metsamajandus ja kalapüük | 47 | 51 | 286 | 292 | 1001 | 1654 |
| Töötlev tööstus | 33 | 41 | 484 | 486 | 1024 | 1623 |
| Elektrienergia, gaasi, auru ja konditsioneeritud õhuga varustamine |  | 3 |  | 15 |  | 1501 |
| Ehitus | 30 | 42 | 197 | 189 | 1060 | 1466 |
| Hulgi- ja jaekaubandus, mootorsõidukite ja mootorrataste remont | 38 | 39 | 241 | 256 | 811 | 1094 |
| Veondus ja laondus | 14 | 20 | 76 | 102 | 835 | 1106 |
| Majutus ja toitlustus | 5 | 8 | 27 | 23 | 702 | 815 |
| Info ja side | 7 | 6 | 9 | 8 | 1027 | 2193 |
| Kinnisvaraalane tegevus | 4 | 4 | 11 | 8 | 737 | 1081 |
| Kutse-, teadus- ja tehnikaalane tegevus | 12 | 16 | 15 | 30 | 981 | 1512 |
| Haldus- ja abitegevused | 7 | 10 | 25 | 44 | 772 | 1078 |
| Avalik haldus ja riigikaitse; kohustuslik sotsiaalkindlustus |  |  | 451 | 441 | 1046 | 1563 |
| Kunst, meelelahutus ja vaba aeg |  | 3 |  | 8 |  | 902 |
| Muud teenindavad tegevused | 2 | 16 | 5 | 18 | 1284 | 1142 |
| Tegevusala määramata | 3 |  | 11 |  | 503 |  |

Põhja-Pärnumaal on mitmeid olulisi turismivaatamisväärsusi – C. R. Jakobsoni Talumuuseum Kurgjal, Automuuseum Halinga piirkonnas, Jaanihanso Siidrivabrik ja Kõrsikuvabrik ning Lepiku-Mardi kollektsioonaed Halinga piirkonnas, Piesta-Kuusikaru mahlatootmine Kullimaa külas, Soomaa Rahvuspark ja mitmed teised. Põhja-Pärnumaa vald kuulub Rohelise Jõemaa Koostöökogu piirkonda, Eesti Linnade ja Valdade Liitu, Pärnumaa Omavalitsuste Liitu.

Töötajate ja maksumaksjate koguarv vallas oli 2023. aastal 3 558 (allikas: Maksu- ja Tolliamet). Teada ei ole, kui suur hulk elanikkonnast käib tööl väljaspool koduvalda. Töötuse määr arengukava koostamise hetkel 01. jaanuari 2018. a. seisuga oli 4,5% (173 inimest). Registreeritud töötute arv aprill 2024 seisuga oli 288. Töötuse määr oli vallas 2023. a lõpus 6,7% (2022. aasta lõpus 5,5%) ja kogu Eestis 6,4% (2022. aasta lõpus 5,6%).

# Millised on valla lasteaiad ja koolid?

Haridusasutuste arv 2023/24 õppeaastal on valla territooriumil 11, millest kaks on lasteaiad, kaks lasteaed-algkooli, üks lasteaed-põhikool, kaks põhikooli, üks gümnaasium ning kolm on huvikoolid (sh üks erahuvikool).

Õpilaste arv Põhja-Pärnumaa valla koolides on viimase kümne aasta jooksul märkimisväärselt vähenenud, kuid viimastel aastatel stabiliseerunud. Kui 2012/2013 õppeaastal käis koolides kokku 819 õpilast, siis 2023/2024 õppeaasta 10. septembri seisuga on õpilasi 760 (eelmisel õppeaastal 756 õpilast). Valla lasteaedades käis 10. septembri 2023 seisuga 381 last, lasteaedades käivate laste arv vähenes võrreldes eelmise aastaga 8 lapse võrra.

Koolieelsetes lasteasutustes ja üldhariduskoolides on ühtekokku 171 õpetajat, kes täidavad 141 töökohta. Nii koolides kui lasteaedades on ülekaalus õpetajad vanuses 50+.

Põhja-Pärnumaa lapsed käivad teistes omavalitsustes lasteaias ja koolides ning samamoodi käivad teiste omavalitsuste lapsed Põhja-Pärnumaa lasteaedades ja koolides. Lasteaia teenuse osas müüakse teenust sama palju kui ise sisse ostetakse ning koolide osas ostetakse kooliteenust enam teistelt sisse.

2023.-2027. aasta sügisel kooliealisteks saavate laste arv on aastati väga erinev, kui 2024. aasta sügisel alustab tänaste prognooside kohaselt kooliteed 59 esimese klassi õpilast, siis 2025. aastal on see arv 92 ja langeb 2028. aastal 73 lapseni.

Huvihariduskoole on valla territooriumil kolm: M. Lüdigi nimeline Vändra Muusika- ja Kunstikool, Pärnu-Jaagupi Muusikakool ja Jalgpallikool Vändra Vaprus.

Õpilaste arv valla munitsipaalhuvikoolides on kokku 140.

# Kuidas Põhja-Pärnumaalased vaba aega veedavad?

**Raamatukogud**: vallas töötab alates 01.03.2019 Põhja-Pärnumaa Raamatukogu, mille struktuuriüksusteks on 8 haruraamatukogu.

|  |  |  |  |  |
| --- | --- | --- | --- | --- |
| RMTK nimi | Kasutajate/ laenutajate arv/ külastusi kokku seisuga 31.12.2023 | Teavikute arv seisuga (eksemplari)  31.12.2023 | Töökohtade arv  seisuga 16.05.2024 | Muud teenused |
| Põhja-Pärnumaa raamatukogu (Vändra raamatukogu) | 798/ 761/ 16 886 | 34 165 | Vändra 6 (direktor, 3 raamatukoguhoidjat (2,2 koorumus) galeriitöötaja 0,3 koormus), koristaja | Avalik internetipunkt |
| Libatse haruraamatukogu | 93/ 79/ 910 | 8 182 | 0,4 raamatukoguhoidja | Avalik internetipunkt |
| Pärnu-Jaagupi haruraamatukogu | 581/ 530/ 8 027 | 21 113 | 2,5 (2 raamatukoguhoidja kohta, mida täidavad 3 inimest ja 0,5 koristaja kohta) | Avalik internetipunkt, täidab kooliraamatukogu ülesandeid põhikogu osas. |
| Vahenurme haruraamatukogu | 100/ 95/ 1 448 | 7 236 | 0,6 raamatukoguhoidja | Avalik internetipunkt |
| Tootsi haruraamatukogu | 191/ 176/ 2 536 | 7 969 | 0,85 raamatukoguhoidja | Avalik internetipunkt, täidab kooliraamatukogu ülesandeid põhikogu osas |
| Suurejõe haruraamatukogu  (asub Juurikaru koolimajas) | 89/ 81/ 1 621 | 4 427 | 0,8 raamatukoguhoidja | Avalik internetipunkt, täidab kooliraamatukogu ülesandeid põhikogu osas |
| Vihtra haruraamatukogu | 90/ 53/ 2 161 | 7 023 | 0,6 raamatukoguhoidja | Avalik internetipunkt |
| Kaisma haruraamatukogu | 164/ 139/ 3 416 | 6 413 | 0,5 raamatukoguhoidja | Avalik internetipunkt, täidab kooliraamatukogu ülesandeid põhikogu osas |
| Pärnjõe haruraamatukogu | 139/ 119/ 1 500 | 5 167 | 0,5 koormusega Kaisma raamatukoguhoidja | Avalik internetipunkt |
| Kokku | 2 245/ 2 033/ 38 505 | 109 364 |  |  |

Eesmärk on kujundada raamatukogud kogukonnakeskusteks, kus lisaks tavapärastele raamatukogu teenustele- trükiste laenutamine, kojulaenutus, avaliku internetipunkti kasutamine, paljundamine, skaneerimine, infootsing, lugemisega seotud ürituste korraldamine, lisandub juurde uusi teenuseid. Näiteks kilelõikuri, 3D printeri, laserlõikuri, spiraalköitja, overlokk, õmblusmasina ning märgimasina kasutamise teenuse lisamine, kunstigalerii Vändras, piirkonna turismiinfoteenuse pakkumine (Vändra, Pärnu-Jaagupi ), giiditeenus, tööriistade laenutamine, Koduloo/ muuseumitöö korraldamine, kultuuriteemaliste huviringide korraldamine, arvuti- ja e-teenuste kasutamise õpetamine, ruumide rent, kaugtöövõimaluste pakkumine jne. Huviringidest tegutsevad Pärnu-Jaagupis, Vändras, Kaismal raamatukogu sõprade ringid, Pärnu-Jaagupis, Kaismal, Tootsis ja Vändras täiskasvanute lugemisklubid.

**Seltsimajad**: vallas asub üheksa rahva-, kultuurimaja või külakeskust.

|  |  |  |  |  |  |
| --- | --- | --- | --- | --- | --- |
| **Nimi** | **Piirkonna elanike arv** | **Vaba aja tegevused** | **Töötajate (töökoh-tade) arv** | **Muud teenused** | **Hoone ehitamise ja viimase renoveerimise aasta** |
| Pärnu-Jaagupi Rahvamaja | 2729 | Rahvatants, mälumäng, täiskasvanute näitering, lauluklubi, naiskoor, traditsioonilised üritused, kontserdid, teatrid, vestlusõhtud, koolitused | 3,1 | Maja rent, inventari rent | Ehitatud 1934, renoveerimine 2003, kinoruumi ja endise garderoobi ümberehitus 2021, maja fassaadi renoveerimine 2022, ventilatsiooni väljaehitus 2023 a. |
| Vändra Kultuurimaja | 2385 | Rahvatants, koorilaul, aeroobika, käsitöö ring, kangastelgede ring, kino, jõusaal | 5,2 | Maja rent, inventari rent | Ehitatud 1977, teatrisaali renoveerimine 2014, digitaalse kinotehnika soetamine 2019, kultuurimaja välisseina remont ja sadevee süsteemi ehitamine 2020, 2023 a. valguspargi soetamine/ paigaldamine |
| Tootsi Kultuuri- ja spordikeskus | 764 | Saun-ujula, jõusaali ja võimla kasutamine. | 4,5 | Saun-ujula ja võimla rentimise teenus | Hoone valminud 1993. a. 2004. a. vahetatud ujula aknad ja välisuks ning osaliselt vallamaja aknad. 2017. a vahetatud võimla aknad ja spordikompleksi kaks välisust ning paigaldatud uued basseinivee filtrid koos torustikuga, 2018. renoveeritud ujula basseiniosa. Leiliruumide renoveerimine 2020-2021, võimla katuse remont – 2021. 2022 aastal paigaldati basseini keemiajaam, 2 basseinivee soojusvahetit, 1 tarbevee soojusvaheti, ning ventilatsiooniseade.  2022 aastal paigaldati spordihoonesse uus keskkütte tsirkulatsioonipump, ehitati ümber küttesüsteemi torustik. |
| Suurejõe Rahvamaja | 459 | Käsitööring, koolitused, Vändra valla naiskoor, eakate näitering, tantsuring, kapell, vokaalansambel, õpitoad, traditsiooniliste ürituste korraldamine, VPEI seltsi tegevus, etendused ja näitused. | 1 | Ruumide rent | Ehitatud 1937, katuse renoveerimine 2017,  WC-de renoveerimine 2020, akende vahetus – 2021. Vundamendi soojustamine 2022. |
| Vihtra Külakeskus | 361 | Näitering, ringtreening, kokandusring, 60+ klubi, beebide lauluring | 1,75 | Saun, ruumide rent | Ehitatud 2009, uste ja katuse remont 2020-2021. |
| Kaisma Rahvamaja | 429 | Lauluring, näitering, rahvatants, Linetants, võimlemine, 60+ klubi, töö- ja õpitoad | 1,5 | Infopunkt,  maja rentimine,  muuseumituba | Ehitatud 1898, renoveeritud 2009, maaküttesüsteem 2012, välise kanalisatsiooni ja tualettide renoveerimine 2014 |
| Kadjaste Vabaajakeskus – renditud MTÜle Kadjaste Külaselts | 168 | Koroona, piljard, lauatenniselaud, jõusaal, kanga kudumise võimalus, käsitööruumid. Üritused ja koolitused | 0 | Avalik internetipunkt, saunateenus, maja rentimise võimalus, majutusteenus | Ehitatud 1985 ja renoveeritud-2007-2010. 2022a. tehtud Leader toetusega korda tühjalt seisvad endise kaupluse ruumid (müügisaal ja abiruumid) |

**Kirikud/kogudused**: Pärnu-Jaagupi kirik/Pärnu-Jakobi kogudus; Uduvere Apostel Jakobuse kirik; Püha Suurkannataja Sinaida kirik (Kergu); EELK Vändra Martini kogudus; EAÕK Vändra Apostlik Peetrus-Pauluse kogudus.

**Spordikeskused ja -rajatised**: Pärnu-Jaagupi Spordikeskus; Pärnu-Jaagupi Kultuuri- ja spordipark; Tootsi Kultuuri- ja Spordikeskus; Vahenurme spordirajatised; Vändra spordirajatised.

|  |  |  |  |  |  |
| --- | --- | --- | --- | --- | --- |
| **Nimi** | **Piirkonna elanike arv** | **Vabaaja tegevused** | **Töötajate arv** | **Muud teenused** | **Hoone ehitamise ja viimase renoveerimise aasta** |
| Pärnu-Jaagupi Spordikeskus | 2729 | Pallimängud, lauatennis, tennis, disc-golf, jooga, jõusaal, rühmatreeningud, tuletõrjesport, showtants, koroona, lauamängud, traditsioonilised üritused ja võistlused, skatepark, kergejõustik, eakate võimlemine, õhkraja akrobaatika, suusatamine, uisutamine | 6 | Inventari rent, ruumide- ja spordiväljakute rent, sauna ja duširuumide kasutamine, pesumasina- ja kuivatusmasina teenus, massaaž, küünetehnik. | Ehitatud 2000, klaasfassaadi ja katuse äärte renoveerimine – 2020, katuse ja põranda renoveerimine – 2021. 2023 akustiliste paneelide paigaldus ja valgustuse uuendamine võimlas. 2024 valgustuse uuendamine esimesel korrusel ja rõdudel, võimlasse suurema ukse paigaldus, põranda renoveerimine. |


**Spordiklubid**: MTÜ Rõõm, mis tegeleb mudilaste tantsuringiga ja Line tantsuga; Spordiklubi Tervis (matkamine, jalgpall, tervisesport); Pärnu-Jaagupi Lauatenniseklubi; Pärnu-Jaagupi Tuletõrjeselts (tuletõrjesport); Jalgpalliklubi Pärnu-Jaagupi; Halinga Rahvaspordi Selts (spordiürituste korraldamine); Jalgpalliklubi Vändra Vaprus; Jalgpallikool Vändra Vaprus; Korvpalliklubi Karud; Maadlusklubi Suure Karu Pojad; Jalgrattaklubi VIKO; Terviseklubi MISPO; Vändra Ratsaspordiklubi; Vändra Tehnikaspordiklubi.

**Noortekeskused** – 01.01.2019 asutati Põhja-Pärnumaa Noorsootöökeskus, mille struktuuris on kolm noortekeskust. Noorsootöökeskus on Eesti Noortekeskuste Ühenduse liige

|  |  |  |  |  |
| --- | --- | --- | --- | --- |
| **Keskus** | **Töökohtade arv** | **Teenused, võimalused** | **Klubiline tegevus** | **Külastuste arv päevas** |
| **Põhja-Pärnumaa Noorsootöökeskus** |  | Üle vallalise noorsootöö ühtlustamine. Noorte omaalgatuse toetamine. | Eesti Noortekeskuste Ühenduse liige |  |
| **Pärnu-Jaagupi Noortekeskus** (avatud 28.11.2003) | 1,0 (noorsootöötaja) | Telekamängud, lauamängud, piljard, lauajalgpall, õhuhoki, tasuta wifi, võimalik kuulata muusikat, WildEst mäng, kasutada kööki, ruumide rent tähtpäevadeks või koolitusteks, diskod, muud noorte üritused. | Alates 2017. a aprillist tegutseb keskuses Noorte infopunkt. Tegutseb loovring. | 20-25 noort |
| **Vändra Noortekeskus**  (avatud 19.11.2011) | 1,0 (juhataja-noorsootöötaja) | Piljard, lauatennis, lauamängud ja lauajalgpall, õhuhoki, wifi, Playstation4, Xbox, üks lauaarvuti noortele kasutamiseks, WildEst mäng. Ruumide rent tähtpäevadeks või koolitusteks. | Loovring | 20-25 noort |
| **Tootsi Noortekeskus**  (avatud 02.02.2019, kolis uutesse renoveeritud ruumidesse 2020) | 1,0 (noorsootöötaja) | Lauamängud, telekamängud, arvuti, kööginurk, mänguarvutid 2tk, WildEst mäng. Toimuvad noorteüritused ja teemaõhtud.  Ruumide rent tähtpäevadeks. | Loovring | 20-25 noort |

# Milliseid sotsiaalteenuseid pakutakse?

Vallavalitsuse poolt korraldatavad ja osutatavad **sotsiaalteenused**



Sotsiaalhoolekanne on sotsiaalteenuste, sotsiaaltoetuste, vältimatu sotsiaalabi ja muu abi andmise või määramisega seotud toimingute süsteem, mille eesmärk on toetada inimese iseseisvat toimetulekut ja töötamist ning aktiivset osalust ühiskonnaelus, ennetades sealjuures sotsiaalsete probleemide tekkimist või süvenemist üksikisiku, perekonna ja ühiskonna tasandil.

Sotsiaalteenusteks on koduteenus, eluruumi tagamise teenus, tugiisikuteenus, sotsiaaltransporditeenus, väljaspool kodu osutatav üldhooldekoduteenus, täisealise isiku hooldus, isikliku abistaja teenus, varjupaigateenus, turvakoduteenus, võlanõustamisteenus, lapsehoiuteenus, asendushooldusteenus, järelhooldusteenus ning muud inimese toimetulekut soodustavad teenused (nt psühholoogiline nõustamine, päevakeskuse teenused jms).

Sotsiaaltoetus on isiku või perekonna toimetuleku soodustamiseks antav rahaline toetus. Vallavalitsuse poolt makstavad toetused jagunevad sissetulekutest sõltuvateks ja sissetulekutest sõltumatuteks.

Vallavalitsuse ülesandeid sotsiaalhoolekande korraldamisel viib ellu vallavalitsuse sotsiaalosakond (osakonna juhataja, 3 lastekaitsespetsialisti ja 4 sotsiaaltööspetsialisti, eestkostespetsialist, NGTS juhtumikorraldaja ja 1 sotsiaaltöö assistent) koostöös valla hallatavate asutustega. Osakonna töö korraldamises on peamiseks eesmärgiks olnud optimaalne töökorraldus ja spetsialiseerumine.

Valla hallatavad sotsiaalhoolekandeasutused:

* Põhja-Pärnumaa Sotsiaalkeskus osutab erinevaid sotsiaalteenuseid (erihoolekandeteenus, päevakeskuse teenused, majutusteenused jne);
* Tootsi Hooldekodu osutab üldhooldusteenust, pesumaja teenust ja toidu kaasaostmise võimalust;
* Vändra Alevi Hoolekandekeskus osutab üldhooldusteenust ja intervallhoiuteenust.

Lisaks eeltoodud hooldekandeasutustele on vallas mitmeid teenuseosutajaid, kes osutavad peamiselt üldhooldusteenust ja ka statsionaarset õendusabi.

# Milline on Põhja-Pärnumaa füüsiline keskkond?

**Maakasutus**

Vald on oma soode, karstialade, metsade ja viljaka pinnasega looduskaunis ning rikas paik. Omavalitsuse 101 086 ha suurusest pindalast 48% on metsamaa, 26% haritav maa ja 4% looduslik rohumaa (joonis 3). Sihtotstarbe poolest on suurim osakaal maatulundusmaal (92 044 ha), turbatööstusmaal (3868 ha) ning kaitsealusel maal (1857 ha). Enim katastriüksuseid katab maatulundusmaad (5010), elamumaad (1693) ning transpordimaad (661) (Tabel 3).

|  |  |  |
| --- | --- | --- |
| **Maa sihtotstarve** | **Katastriüksuste arv** | **Hektarid** |
| Elamumaa | 1693 | 906 |
| Ärimaa | 104 | 45 |
| Tootmismaa | 470 | 558 |
| Veekogude maa | 1 | 155 |
| Transpordimaa | 661 | 951 |
| Jäätmehoidla maa | 29 | 108 |
| Riigikaitsemaa | 3 | 2 |
| Kaitsealune maa | 17 | 1857 |
| Maatulundusmaa | 5010 | 92044 |
| Sihtotstarbeta maa | 426 | 273 |
| Mäetööstusmaa | 20 | 133 |
| Turbatööstusmaa | 10 | 3868 |
| Sotsiaalmaa | 132 | 186 |
| **KOKKU** | **8576** | **101 086** |

Tabel 3. Maakatastrisse kantud maa sihtotstarvete lõikes (ha + kü arv) Joonis 3. Maakatastrisse kantud maa kõlvikute lõikes (ha)

Omandamisviiside lõikes on suhteliselt võrdselt riigi omandisse jäetud maa 42% ja tagastatud 40%, 13% on ostueesõigusega erastatud ja ülejäänud on väiksemas mahus. (vt joonis 4).

Joonis 4. Maareformi käigus moodustatud katastriüksused omandamisviiside lõikes (ha)

**Looduslikud vaatamisväärsused**

Põhja-Pärnumaal territooriumil on osa Soomaa Rahvuspargist (loodud 1993. a Vahe-Eesti edelaosa soode, lamminiitude ja metsade kaitseks), Taarikõnnu looduskaitseala (loodud 2001. a Taarikõnnu soostiku ja sealsete kaitsealuste liikide elupaikade säilimiseks), Vahenurme, Lavassaare ja Avaste looduskaitseala.

Kaansoo mesimuraka püsielupaik asub Põhja-Pärnumaa vallas. Mukri looduskaitseala asub Kobra külas.

18.02.2020.a. esitas Eestimaa Looduse Fond Keskkonnaministeeriumile ettepaneku Kurgja looduskaitseala moodustamiseks, mis hõlmab vananenud kaitsekorraga Kurgja-Linnutaja maastikukaitseala. Piirkonnas esinevad kaitsealuste liikide leiukohad, Loodusdirektiivi I lisa elupaigatüübiks kvalifitseeruvad alad, vääriselupaigad ja nende vahele jäävad olulisse Vahe-Eesti metsamaastikke ühendavasse rohekoridori kuuluvad metsad. Kogupindala 401,4 ha.

**Majanduslikult olulised loodusobjektid**

Maardlad:

|  |  |  |
| --- | --- | --- |
| **Karjäärid** | **Pindala (ha)** | **Kaevandatav varu (tuh m3)** |
| Laudaru kruusakarjäär | 11,88 | 48,461 ehituskruus |
| Aluste kruusakarjäär | 1,23 | 32,0 ehituskruus |
| Aluste II liivakarjäär | 24,01 | 290 ehitusliiv |
| Viluvere liivakarjäär | 17,46 | 125 täiteliiv |
| Sohlu kruusakarjäär | 19,00 | 439 ehitusliiv |
| Rinnaku kruusakarjäär | 4,13 | 78,0 ehituskruus |
| Anelema dolokivikarjäär | 29,97 | 434,3 madalam dolo + 1353,4 täitedolo |
| Anelema II dolokivikarjäär | 9,24 | 447,1 madalam dolo + 164,7 täitedolo |
| Anelema IV dolokivikarjäär | 6,39 | 498 kõrgem dolo |
| Pitsalu liivakarjäär | 3,61 | 31 ehituskruus + 49 täiteliiv + 42 täiteliiv |
| Pitsalu II liivakarjäär | 9,96 | 133 ehituskruus + 242 täiteliiv |
| Kobra dolokivikarjäär | 14,47 | 1626 kõrgem dolo + 446 madalam dolo+ 13,8 ehitusliiv+ 39,9 ehituskruus |
| Rinnaku II kruusakarjäär | 10,15 | 71 täitekruus + 24,50 täiteliiv |

Turbatootmisalad:

|  |  |  |  |
| --- | --- | --- | --- |
| **Turbatootmisala** | **Pindala (ha)** | **Vähelagunenud (tuh tonni)** | **Hästilagunenud (tuh tonni)** |
| Kavasoo turbatootmisala | 97,32 | 89 |  |
| Pööravere turbatootmisala | 445,41 | 1373,011 | 1463 |
| Lavassaare ja Elbu turbatootmisala | 2290,42 | 1453,176 | 7212,34 |

# Millised on Põhja-Pärnumaa valla tugevused, nõrkused, ohud ja võimalused?

Tugevused

Nõrkused

Ohud

Võimalused

# Milline on tuleviku visioon, missioon ja strateegilised eesmärgid?

Visioon

Oleme arenev, turvaline, ettevõtlust ja ettevõtlikkust ning inimest väärtustav ja toetav vald.

Väärtused

Ettevõtlikkus

Tugevad kogukonnad

Turvaline ja puhas elukeskkond

Kultuuri ja ajaloo väärtustamine

Iga inimene on väärtuslik

Missioon

Tagada elanike vajadustele vastav elu-, õpi- ja ettevõtluskeskkond.

Strateegilised eesmärgid

Millised on riskid ja kuidas neid maandada?

|  |  |  |  |  |
| --- | --- | --- | --- | --- |
|  | ***Riski***  ***tekkimise tõenäosus*** | | | |
| ***Riski mõju*** | väike | keskmine | suur | väga suur |
| väike |
| keskmine |  |  | * sündimuse vähenemine | * elanikkonna vananemine |
| suur |  |  | * elanikkonna vähenemine * mitte-kohalike teenuste kaugenemine inimestest | * kogukonna vastuseis muutustele * tööstuse ja kaevanduste mõju piirkonnale * transpordiühendus (puudulik) |
| väga suur |  |  |  | * vahendite nappus |

|  |  |
| --- | --- |
| **Risk** | **Riskide maandamise viisid** |
| kogukonna vastuseis | kommunikatsioon, selgitus |
| vahendite nappus | kokkuhoid, projektid, tulubaasi kasv |
| elanikkonna vananemine | noorte perede valda tulek |
| elanikkonna vähenemine | atraktiivne elu- ja töökeskkond; transport |
| keskkonna nõuded karmistuvad | Kommunikatsioon, selgitustöö |
| tööstuse ja kaevanduste mõju piirkonnale | kogukonna hääle teatavaks tegemine; vald seisab oma elanike heaolu eest |
| omavalitsusest mittesõltuvate teenuste kaugenemine inimestest | selgitustöö, arvamuse avaldamine |
| (noorte)spetsialistide puudus | noorte spetsialistide toetus |
| sündimuse vähenemine | peretoetused, teenuste kättesaadavus, info, teenuste hind |
| transpordiühendus (puudulik) | kogukonna vajaduste välja selgitamine, koostöö PÜTKiga |

# Kuidas Põhja-Pärnumaa rohevalda edendab?

„Pärnumaa kliimakava 2030“ eesmärkideks on, et Pärnumaa toodab taastuvenergiat kaks korda rohkem kui ise tarbib. Kodudes on tavaks tootev tarbimine- prosuumerlus. Taastuvenergiasse panustavad ka energiaühistud. Pärnumaa tõstab energiatõhusust, vähendades energia lõpptarbimist 20%, ning rakendab uuenduslikke võtteid mõistliku tarbimise toetuseks. Pärnumaa suurim panus kliimamõjude leevendamiseks on süsiniku sidumine maakasutuses. Riik, vallad, ettevõtjad ja inimesed kasutavad ja majandavad oma maid süsiniku sidumist suurendavalt. See saab olema pöördeliselt kaalukas kliimapoliitika elluviimisel.

Nimetatud eesmärkidest tulenevalt annab „Pärnumaa kliimakava 2030“ Põhja-Pärnumaa vallale suunised, kuidas ja milliste tegevuste kaudu kliimakava täita. „Pärnumaa kliimakava 2030“ arengudokumendi kohaselt kajastatakse kliima- ja energiakava tegevusi valla arengukavas.

**Põhja-Pärnumaa valla kliima- energiavaldkonna tegevused perioodil 2024-2028:**

**I Energeetika**

1. Menetleda taastuvenergiaplaneeringuid.

2. Viia kaugküttesüsteemid pikemas perspektiivis üle biokütustele.

3. Menetleda biotehaste detailplaneeringuid.

4. Määratleda suuremate päikeseparkide rajamise üldised tingimused üldplaneeringus.

5. Koostada märgalade taastamise näidisplaneering turbaalade kasutuseks ja CO2 sidumiseks WaterLANDS projekti raames Lavassaares. Laiendada selle pilootprojekti najal märgalade taastamist.

6. Luua tuuleparkidest eraldi ühendused omatarbeliseks elektrienergia kasutamiseks. Leppida arendajatega kokku lepingute tingimused.

**II Taristu, hooned ja liikuvus**

**Hooned**

1. Rekonstrueerida koolid ja lasteaiad (CO2 vähendamine, teha pelletiküttele või teistele kütteliikidele ülemineku tasuvuse hinnang).

2. Rekonstrueerimiste käigus minna CO2 emiteerivatelt fossiilsetelt kütustelt üle taastuvküttele.

3. Hinnata ja korrastada munitsipaalhoonete kasutust.

4. Taotleda riigilt renoveerimistoetuse tingimuste täpsustamist madalama kinnisvarahinnaga piirkondadele. Soodustada järkjärgulist renoveerimist ja päikeseparkide rajamist.

5. Nõustada ja toetada korteriühistuid korterelamuid energiatõhusamaks renoveerima (info levitamine). Korraldada vallavalitsuse ja SAPA initsiatiivil renoveerimiskoosolekuid. Aidata elanikel korterelamute ja väikeelamute toetuse jaoks vajalikke tehnilisi konsultante leida.

**Liikuvus**

1. Rajada kergliiklusteed vastavalt arengukavale.

2. Rajada Vändra bussijaam koostöös PÜTKiga.

3. Rajada ootepaviljone koos valgustuse jm taristuga.

4. Remontida ja rajada kõnniteid Vändras, Pärnu-Jaagupis ja Tootsis.

5. Integreerida koolibussiliinid PÜTKi liinivõrku. Seniks viia läbi hange koolibussiliinide teenusele.

6. Kasutada valla sõidukipargis madalaheitelisi autosid, sh elektriautosid.

7. Rajada elektrilaadimispunkte avalike hoonete juurde ja keskuskohtadesse.

**III Ringmajandus ja biomajandus**

1. Arendada edasi Vändra, Pärnu-Jaagupi jäätmejaamu ja jäätmepunkte.

2. Levitada oskusteavet siidri jm mahlatootmise jäätmete käitlemiseks (kompostida kohapeal).

3. Hankida kiirkompostreid.

4. Hankida tekstiilikonteinereid.

**IV Maakasutus ja planeerimine**

1. Kehtestada uus üldplaneering (2023 I pa), seades üldised tingimused tuuleparkidele, päikesejaamadele jt energiarajatistele.

2. Täpsustada üldplaneeringus rohevõrgustiku kasutustingimusi, sh RB koridori ökoduktide rajamiseks.

3. Koostada näidisplaneering Lavassaares WaterLANDS projekti raames ning rakendada metoodikat ja lahendusi turbamaardlates.

4. Integreerida erinevaid taastuvenergiarajatisi, et vältida uute planeeringute vajadust ja arendamise viivitusi menetlustes.

5. Arendada edasi kraavidega sadevete ärajuhtimist elamualadel (imbväljakute võimalus).

**V Kliimamuutustega kohanemine**

1. Tagada varuveevarustus vee-ettevõtte MAKO generaatoritega.

2. Tõsta inimeste teadlikkust kliimariskide osas.

# Lisad

## Üle 100 elanikuga alevid ja külad: 01.01.2020 ja 01.01.2024 seisuga

## Põhja-Pärnumaal elavate leibkondade profiilid arengukava koostamisel 2018

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Leibkonna kirjeldus** | **Kus töötavad?** | **Kaua elanud P-Pärnu-maal?** | **Miks elab seal?** | **Kus lapsed koolis käivad ja huviringis?** | **Kus poes käib?** | **Rahulolu transpordi-ühendustega?** | **Milliseid teenuseid kasutab vallas?** | **Kuidas on rahul eluga P-Pärnumaal?** |
| Naine 67 a., mees 67 a., elavad oma majas ja omavad autot | pensionärid, mees käib veel tööl põllu-majanduses | Naine 36 aastat, kolis Pärnust, mees 37 aastat, kolis Audru kandist | Aastaid tagasi oli elamispinda vaja, leiti Vändra külje alt | Lapsed on täiskasvanud | Põhiliselt Vändras; Pärnusse spetsiaalselt ei lähe, kui siis ehituspoodidesse | Põhiliselt laseb mehel ennast sõidutada; Vändrasse sõidab rattaga; Pärnus käib harva bussiga – et parematel kellaaegadel liikuda, siis on vaja, et mees viib autoga Vändrasse | Ei suhtle vallamajas kellegagi, käib vaid kaks korda aastas vett maksmas; perearst on Vändras – selle teenusega on rahul | On rahul, ei taha kuskile kolida. Kolm last on täiskasvanud, kõigil on oma kodud Pärnus ja Pärnumaal ning keegi ei soovi nende juurde elama tulla. |
| Naine 36 a., mees 39 a., poeg 17 a.  Elavad kortermajas, peres auto | Mees töötab Soomes (ehitaja), naine kohalikus kaubanduses, poeg käib Pärnumaa Kutsehariduskes-kuses, enne kõik kohalikus koolis | Naine on x kohas elanud 15 aastat (vanaisa on sealt pärit), enne elas Vändras, mees kolis viis aastat tagasi Pärnust | Meeldib maakohas elada, linna ei taha; meeldib tuttav keskkond ja see, et on töökoht; mees kohapealt tööd ei leia – palgasoov on suurem | kohalik kool – rahulolu, nii ja naa; lapsi on klassis vähe, õpetajad tundusid kohati ükskõiksed, tundus motivatsiooni-puudus olevat; õpetajad on noored ja siis pigem vanad; tehnikaring oli suur lemmik, abiks praeguste õpingute puhul (joonestamine); algklassides käis näiteringis; spordiringid on tasemel, aga laps pole spordimees | Toidukauba ostab kohalikust poest; Pärnust ostetakse riided, jalanõud ja ehitustarbed | Sõidab autoga, poeg käib bussiga Pärnus.  Poeg käib igapäev kodust Pärnusse kooli; bussiühendus klapib linnaga, Vändraga mitte – sinna saab hommikul, tagasi ei saa. | Pole põhjust suhelda, aga meeldib see, et valla esindajad on kohapeal olemas | Iseenesest on rahul, tööd ei ole; noori peresid tuleb juurde; et kool ja lasteaed kestaks on oluline; kohapeal ujula; kinnisvara on soodsa hinnaga, lasteaia koht on olemas; mees välismaal tööl, naine kodune või siis teevad osalise ajaga tööd. (Pärnus) Tootsis on väikese lapsega ideaalne elada, mänguväljakud, turvaline, saavad õue mängima minna. |

# Tegevuskava

Punasega on märgitud tegevused, mis eemaldatakse tööversioonist II-ks volikogu lugemiseks. Rohelisega on märgitud tegevused, mille osas on toimunud muudatus. Selgitused seletuskirjas. II lugemiseks täpsustub ka tegevuskava numeroloogia.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **FÜÜSILINE INFRASTRUKTUUR / RUUMILINE PLANEERIMINE** | | | | | | | | | | | | | | | |
| 1. Strateegiline eesmärk: Elukeskkonna säilitamine ja parendamine | | | | | | | | | | | | | | | |
| Alaeesmärk 1.1: Korrastatud teedevõrk | | | | | | | | | | | | | | | |
| **Nr.** | **Tegevus** | | | | **2025** | | **2026** | **2027** | | | | **2028** | | | **2029-2030** |
| **1.1.1** | Kõnni- ja jalgrattateede ehitamine ning rekonstrueerimine | | | | x | | x | x | | | | x | | | x |
| **1.1.2** | Valla teede rekonstrueerimine vastavalt teehoiukavale | | | | x | | x | x | | | | x | | | x |
| **1.1.3** | Tänavavalgustuse rekonstrueerimine ja uuendamine | | | | x | | x | x | | | | x | | | x |
| **1.1.4.** | Haridusasutuste ümbruskonna liikluskorralduse ülevaatamine, lahenduste leidmine ja rakendamine | | | |  | | x | x | | | |  | | |  |
| Alaeesmärk 1.2: Elanikud on varustatud korraliku joogivee ja kanalisatsiooniga | | | | | | | | | | | | | | | |
| **Nr.** | **Tegevus** | | | | **2025** | | **2026** | **2027** | | | **2028** | | | **2029-2030** | |
| **1.2.1** | AS MAKO aktsiakapitali laiendamine ÜVK kava kohaste tegevuste elluviimiseks | | | | x | | x | x | | | x | | | x | |
| **1.2.2** | Pärnjõe RVP rekonstrueerimine | | | |  | |  |  | | |  | | | x | |
| **1.2.3** | Suurejõe RVP rekonstrueerimine | | | |  | |  |  | | |  | | | x | |
| **1.2.4** | Vihtra RVP rekonstrueerimine | | | |  | |  |  | | |  | | | x | |
| **1.2.5** | Kaansoo trasside rekonstrueerimine | | | |  | |  |  | | |  | | | x | |
| **1.2.6** | Kergu ja Kaisma trasside rekonstrueerimine | | | | x | |  |  | | |  | | | x | |
| **1.2.7** | Kadjaste trasside rekonstrueerimine | | | |  | |  |  | | |  | | | x | |
| **1.2.8** | Tootsi trasside rekonstrueerimine | | | | x | |  |  | | |  | | |  | |
| **1.2.9** | Vändra alev trasside rekonstrueerimine | | | |  | |  | x | | |  | | |  | |
| **1.2.10** | Pärnu-Jaagupi alev trasside rekonstrueerimine | | | |  | |  |  | | |  | | | x | |
| **1.2.11** | Libatse trasside rekonstrueerimine | | | | x | | x | x | | | x | | | x | |
| **1.2.12** | Libatse biopuhasti paigaldamine | | | |  | | x |  | | |  | | |  | |
| **1.2.13** | Vahenurme trasside rekonstrueerimine | | | |  | |  | x | | |  | | |  | |
| **1.2.14** | Vahenurme biopuhasti paigaldamine | | | |  | |  |  | | |  | | | x | |
| **1.2.15** | Tõrdu trasside rekonstrueerimine | | | |  | |  |  | | | x | | |  | |
| **1.2.16** | Võidula trasside rekonstrueerimine | | | | x | | x | x | | | x | | | x | |
| **1.2.17** | Sikana trasside rekonstrueerimine | | | | x | |  |  | | |  | | |  | |
| **1.2.18** | Sõõrike trasside rekonstrueerimine | | | | x | |  |  | | |  | | |  | |
| **1.2.19** | Hajaasustuse programmis osalemine | | | | x | | x | x | | | x | | | x | |
| **1.2.20** | Valla ÜVK kava koostamine | | | | x | |  |  | | |  | | |  | |
| **1.2.21** | AS Mako võimalik liitumine teise vee-ettevõttega | | | | x | | x |  | | |  | | |  | |
| **1.2.22** | Kombineeritud (sh lahkvoolsete) ja säästlike sademeveesüsteemide rajamine, rekonstrueerimine ning lahenduste väljatöötamine alevites/külades | | | | x | | x |  | | |  | | |  | |
| Alaeesmärk 1.3: Korrastatud kinnisvara | | | | | | | | | | | | | | | |
| **Nr.** | **Tegevus** | | | | **2025** | | **2026** | **2027** | | | **2028** | | | **2029-2030** | |
| **1.3.1** | Võidula mõisa võõrandamine | | | | x | |  |  | | |  | | |  | |
| **1.3.2** | Lagunenud hoonete lammutamine | | | | x | | x | x | | | x | | | x | |
| **1.3.3** | Valla munitsipaaleluruumide remont | | | | x | | x | x | | | x | | |  | |
| **1.3.4** | Uute kortermajade (üürimajade) ehitamiseks võimaluste leidmine | | | | x | | x | x | | | x | | | x | |
| **1.3.5** | Pärnu- Jaagupi uue halduskeskuse projekteerimine ja ehitamine | | | |  | |  | x | | | x | | | x | |
| **1.3.6** | Pärnu-Jaagupi Spordikeskuses tuletõrjeõppetorni rekonstrueerimine | | | | x | | x | x | | | x | | | x | |
| Alaeesmärk 1.3: Korrastatud kinnisvara | | | | | | | | | | | | | | | |
| 1.3.1: Renoveeritud sotsiaalpinnad ja hoolekandeasutused | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **1.3.1.1** | | Põhja-Pärnumaa Sotsiaalkeskuse sotsiaalpindade renoveerimine | | x | | x | | x | | | x | | | x | |
| **1.3.1.2** | | Sotsiaaleluruumide hoone (Vahenurme keskus 3, Vahenurme) välisfassaadi soojustamine ja katuse vahetus | | x | | x | | x | | | x | | | x | |
| **1.3.1.3** | | Vihtra Päevakeskuse sotsiaalpindade renoveerimine | | x | | x | |  | | |  | | |  | |
| **1.3.1.4** | | Vändra Alevi Sotsiaalmaja, Uus tn 17 katuse renoveerimine, koridori põranda vahetus, köögi remont ja sisustamine | | x | |  | |  | | |  | | |  | |
| **1.3.1.5** | | Põhja-Pärnumaa Sotsiaalkeskus, Uus 17 õueala laiendamine naaberkinnistu arvelt | | x | |  | |  | | |  | | |  | |
| **1.3.1.6** | | Sotsiaaleluruumide hoone (Vana 31, Vändra) küttesüsteemi rekonstrueerimine ja välisfassaadi soojustamine | |  | |  | |  | | |  | | | x | |
| **1.3.1.7** | | Tootsi Hooldekodu vana kaldtee ümberehitamine või uue rajamine | | x | |  | |  | | |  | | |  | |
| **1.3.1.8** | | Tootsi Hooldekodus kõndimise raja rajamine ja kaptenikiige soetamine | | x | | x | | x | | | x | | | x | |
| Alaeesmärk 1.3: Korrastatud kinnisvara | | | | | | | | | | | | | | | |
| 1.3.2: Renoveeritud kultuuri- haridusasutuste pinnad | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **1.3.2.1** | | Vändra muusikakooli ja Vändra Gümnaasiumi õpilaskodu uue kontseptsiooni arutelu algatamine, lahenduste leidmine ja projekteerimine | | x | |  | | **x** | | | **x** | | |  | |
| **1.3.2.1** | | Vändra uue lasteaia kontseptsiooni arutelu algatamine, lahenduste leidmine ja projekteerimine | |  | |  | |  | | |  | | |  | |
| **1.3.2.2** | | Vändra lasteaia Rukkilille maja remondi- ja rekonstrueerimistööd | | x | |  | |  | | |  | | |  | |
| **1.3.2.3** | | Vihtra lasteaia maja müük | | x | |  | |  | | |  | | |  | |
| **1.3.2.4** | | Vändra lasteaia Mürakaru maja renoveerimine | |  | |  | | x | | |  | | |  | |
| **1.3.2.5** | | Pärnu-Jaagupi lasteaiale juurdeehituse eeltööd ja ehitamine | | x | | x | | x | | |  | | |  | |
| **1.3.2.6** | | Vahenurme lasteaiahoone müük või üürimine | |  | | x | | x | | | x | | | x | |
| **1.3.2.7** | | Tootsi lasteaia renoveerimine | |  | |  | |  | | |  | | | x | |
| **1.3.2.8** | | Vändra Gümnaasiumi osaline renoveerimine | |  | |  | |  | | |  | | | x | |
| **1.3.2.9** | | Pärnu- Jaagupi Põhikooli projekteerimine ja juurdeehitus | |  | |  | | x | | |  | | | x | |
| **1.3.2.10** | | Vändra Noortekeskuse renoveerimine | |  | |  | |  | | |  | | | x | |
| **1.3.2.11** | | Tootsi Noortekeskuse ruumide renoveerimine | |  | |  | |  | | |  | | | x | |
| **1.3.2.12** | | Pärnu-Jaagupi Noortekeskuse ja muusikakooli võimalik kolimine | |  | |  | |  | | |  | | | x | |
| **1.3.2.13** | | Juurikaru Põhikooli renoveerimine | |  | |  | |  | | |  | | | x | |
| **1.3.2.14** | | Libatses lasteaiarühma tegevuse lõpetamine, hoone müük | | x | |  | |  | | |  | | |  | |
| **1.3.2.15** | | Pärnjõe kooli ja lasteaia ruumide ümberkorraldamine | | x | |  | |  | | |  | | |  | |
| **1.3.2.16** | | Kergu Lasteaia-algkooli ruumide renoveerimine | |  | |  | |  | | |  | | | x | |
| **1.3.2.17** | | Tühjaks jäävate hoonete müük, üürimine ja/või lammutus | | x | | x | | x | | | x | | |  | |
| **1.3.2.18** | | Ruumide kohandamine muutunud õpikäsitusega vastavaks (väikeklassid, rühmatööde ruumid) | | x | | x | | x | | | x | | | x | |
| **1.3.2.19** | | Välise taristu sh õuesõppe võimaluste tänapäevastamine (mänguväljakud, välitrenažöörid, liikluslinnakud jms) | | x | | x | | x | | | x | | | x | |
| **1.3.2.20** | | Suurejõe Rahvamaja välisfassaadi soojustamine | |  | |  | |  | | |  | | | x | |
| **1.3.2.21** | | Tootsi Kultuuri- ja Spordikeskuse renoveerimine | |  | |  | |  | | |  | | | x | |
| **1.3.2.22** | | Kaisma rahvamaja remondi- ja rekonstrueerimistööd ning teise korruse väljaehitus | |  | |  | |  | | |  | | | x | |
| **1.3.2.23** | | Pärnu-Jaagupi ja Tootsi staadioni ning Vändra tenniseväljaku rekonstrueerimine | | x | | x | | x | | |  | | |  | |
| **1.3.2.24** | | Tootsi haruraamatukogu kolimine Tootsi lasteaia majja (Kanarbiku ruumidesse) | | x | |  | |  | | |  | | |  | |
| **1.3.2.25** | | Pärnu-Jaagupi Spordikeskuses ventilatsiooni ja põrandakütte automaatika uuendamine (juhtimine valvelauda). | | x | | x | |  | | |  | | |  | |
| **1.3.2.26** | | Viilhall rajamine Pärnu-Jaagupi Spordikeskuse juurde | |  | |  | |  | | |  | | | x | |
| Alaeesmärk 1.4: Korrastatud ühistranspordivõrk | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **1.4.1** | | Vallasisese ühistranspordi kättesaadavuse parandamine (koostöös Pärnumaa Ühistranspordikeskusega) | | x | | x | | x | | | x | | | x | |
| **1.4.2** | | Vändra bussijaama ehitamine (koostöös Pärnumaa Ühistranspordikeskusega) | | x | |  | |  | | |  | | |  | |
| **1.4.3** | | Bussipeatuste ootepaviljonide korrastamine | | x | | x | | x | | | x | | | x | |
| **1.4.4** | | Koolitranspordi ümberkorraldamine (transpordilahendus Pärnu-Jaagupi piirkonnast Vändra Gümnaasiumis õppijale) | | x | | x | | x | | | x | | | **x** | |
| Alaeesmärk 1.5: Valla keskuste avaliku ruumi väljaarendamine | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **1.5.1** | | Vändra, Tootsi ja Pärnu-Jaagupi alevite selgelt eristuvate keskusväljakute/ peatänavate väljaarendamine | |  | |  | |  | | |  | | | x | |
| **1.5.2** | | Keskustes parkide korrastamine | | x | | x | | x | | | x | | | x | |
| Alaeesmärk 1.6: Korrastatud ja tähistatud turismiobjektid | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **1.6.1** | | Rogenese raba matkaraja arendamine | | x | | x | | x | | | x | | | x | |
| **1.6.2** | | Rohetee kontseptsiooni välja töötamine | | x | |  | |  | | |  | | |  | |
| **1.6.3** | | Kaisma Suurjärve matkaraja arendamine ja mänguväljaku uuendamine | | x | | x | |  | | |  | | |  | |
| **1.6.4** | | Valda tutvustavate turismikaartide väljatöötamine ja paigaldamine | | x | | x | |  | | |  | | |  | |
| Alaeesmärk 1.7: Kaunis elukeskkond | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **1.7.1** | | Valla üldplaneeringu koostamine | | x | |  | |  | | |  | | |  | |
| **1.7.2** | | Heakorrakonkursi "Kaunis kodu" korraldamine | | x | | x | | x | | | x | | | x | |
| **1.7.3** | | Talgusari kultuuri- ja loodusobjektide korrastamiseks (Teeme ära raames) | | x | | x | | x | | | x | | |  | |
| **1.7.4** | | Kalmistute korrastamine | | x | | x | | x | | | x | | | x | |
| **1.7.5** | | Valla poolt hooldatavate haljasalade korrashoiuhanke korraldamine | |  | |  | | x | | |  | | |  | |
| **1.7.6** | | Projekt „Majad ja hoovid korda” | | x | | x | |  | | |  | | |  | |
| **1.7.8** | | 2024. moodustatava Mädara luite maastikukaitseala loodusväärtuste säilitamiseks ja eksponeerimiseks vajalike tegevuste tegemine | | x | | x | |  | | |  | | |  | |
| **1.7.9.** | | Mädara luite maastikukaitseala laiendamiseks vajaduse väljaselgitamine | |  | |  | | x | | |  | | |  | |
| Alaeesmärk 1.8: Korraldatud ja keskkonnaohutu jäätmekäitlus | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **1.8.1** | | Kaisma ja Tootsi jäätmekogumispunkti töö korraldamine | | x | | x | | x | | | x | | | x | |
| **1.8.2** | | Valla jäätmekava koostamine ja kehtestamine, koostöös MTÜ Eesti Jäätmehoolduskeskusega | | x | |  | |  | | |  | | |  | |
| **1.8.3** | | Korraldatud jäätmeveo ja jäätmejaamade ning jäätmepunktide haldamise hanke korraldamine koostöös MTÜ Eesti Jäätmehoolduskeskusega | |  | | x | |  | | | x | | |  | |
| **1.8.4** | | Ringmajanduse teekaartide koostamine koostöös Keskkonnaagentuuriga | | x | |  | |  | | |  | | |  | |
| **1.8.5** | | Jäätmete liigiti kogumise ja sorteerimisharjumuse juurutamine elanike seas | | x | | x | | x | | | x | | | x | |
| **1.8.6** | | Ohtlike jäätmete ja eterniidi kogumisringide korraldamine kasutades erinevaid toetusmeetmeid | | x | | x | | x | | | x | | | x | |
| **1.8.7** | | Tootsi jäätmepunkti väljaehitamine | | x | |  | |  | | |  | | |  | |
| **1.8.8** | | Koostöö parendamine taaskasutusorganisatsioonidega | | x | | x | | x | | | x | | | x | |
| **1.8.9** | | Prügikonteinerite ühtse visuaali loomine | | x | | x | | x | | |  | | |  | |
| **1.8.10.** | | Jäätmejaamade juurde ringmajanduskeskuste loomine toetusmeetmete abil | | x | |  | |  | | |  | | |  | |
| 2. Strateegiline eesmärk: Ettevõtlikkust soodustav keskkond | | | | | | | | | | | | | | | |
| Alaeesmärk 2.1: Ettevõtlusalade ning taristu arendamine ja kaasajastamine | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **2.1.1** | | Tootsi ettevõtlusalade kontseptsiooni arendamine, projekteerimine ja ehitamine | | x | | x | | x | | | x | | | x | |
| **2.1.2** | | Pärnu-Jaagupi ettevõtlusala arendamise võimaluste välja selgitamine | | x | |  | |  | | |  | | |  | |
| **2.1.3** | | Tuuleparkidest otsekaablite rajamine | | x | | x | |  | | |  | | |  | |
| Alaeesmärk 2.2: Ettevõtlikkuse edendamine, koostöösidemete loomine, valla mainekujundus | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **2.2.1** | | Ümarlauad piirkonna ettevõtjatega | | x | | x | | x | | | x | | | x | |
| **2.2.2** | | Ettevõtlusnädala korraldamine | | x | | x | | x | | | x | | | x | |
| **2.2.3** | | Koostöö sõprusvaldadega | | x | | x | | x | | | x | | | x | |
| **2.2.4** | | Ettevõtlushariduse edendamine | | x | | x | | x | | | x | | | x | |
| **2.2.5** | | Kaasava eelarve rakendamine | | x | | x | | x | | | x | | | x | |
| **2.2.6** | | Hooajalisele kaubandusele paremate võimaluste loomine | | x | | x | | x | | | x | | | x | |
| **2.2.7** | | Põhja-Pärnumaa uudiskeskkonna arendamine | | x | |  | |  | | |  | | |  | |
| **2.2.8** | | Valla turundusstrateegia koostamine ja ülevaatamine | |  | | x | |  | | | x | | |  | |
| **2.2.9** | | Mainekujunduslike turunduskampaaniate loomine ja elluviimine | | x | | x | | x | | | x | | | x | |
| Alaeesmärk 2.3: Väljastpoolt tulevate projektide eelduste ja võimaluste kasutamine | | | | | | | | | | | | | | | |
| **Nr.** | | **Tegevus** | | **2025** | | **2026** | | **2027** | | | **2028** | | | **2029-2030** | |
| **2.3.1** | | Via Baltica arendusega tekkivate võimaluste kasutamine ettevõtluse arenguks (juurdesõiduteed, muu taristu areng) | | x | | x | | x | | | x | | | x | |
| **2.3.2** | | Rail Baltic arendusega tekkivate võimaluste kasutamine | | x | | x | | x | | | x | | | x | |
| **2.3.3** | | Eeldused ja valmisolek väljastpoolt tulevates toetusprogrammides osalemiseks | | x | | x | | x | | | x | | | x | |
| **HARIDUSE- JA KULTUURIVALDKOND** | | | | | | | | | | | | | | | |
| 3. Strateegiline eesmärk: Kvaliteetne, kaasaegne ja optimeeritud haridus- ja kultuuriasutuste koostöövõrgustik | | | | | | | | | | | | | | | |
| Alaeesmärk 3.1. Õppimine on isikukeskne ja toetab tema igakülgset arengut | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | | **2028** | | **2029-2030** | | |
| **3.1.1** | | Üleriigilistes ja rahvusvahelistes programmides osalemine (KiVa, Tervist Edendav Kool, Ettevõtlik Kool, Tervist Edendav Lasteaed, Kompostiv Lasteaed, Erasmus+, Hooliv kool, Nord+, Liikumakutsuv Kool jt) | x | | | x | | | x | | x | | x | | |
| **3.1.2** | | Huvitegevuse mitmekesistamine ja õpetatavate ainetega sidustamine | x | | | x | | | x | | x | | x | | |
| **3.1.3** | | Tugispetsialistide leidmine | x | | | x | | | x | | x | | x | | |
| **3.1.4** | | Õppeprotsessi analüüs ja kohandamine muutunud õpikäsitusele vastavaks | x | | | x | | | x | | x | | x | | |
| **3.1.5** | | Individuaalse õpitee rakendamine koolides | x | | | x | | | x | | x | | x | | |
| **3.1.6** | | Lapse arengu hindamise ühtse metoodika väljatöötamine ja rakendamine koolieelsetes lasteasutustes | x | | | x | | | x | | x | | x | | |
| **3.1.7** | | Noorsootöö võrgustiku arendamine | x | | | x | | | x | | x | | x | | |
| **3.1.8** | | Noorte vaimse tervise toetamine läbi erinevate tegevuste | x | | | x | | | x | | x | | x | | |
| **3.1.9** | | Noorte kaasamise strateegia välja töötamine, noortevolikogu/ noortekomisjoni arendus- ja mentorlusprogrammi väljatöötamine ning rakendamine | x | | |  | | |  | |  | |  | | |
| **3.1.10** | | Noorteprogrammide rakendamine noorte ettevõtlikkuse arendamiseks | x | | | x | | | x | | x | | x | | |
| **3.1.11** | | Noorte projektlaagrite korraldamine | x | | | x | | | x | | x | | x | | |
| **3.1.12** | | Õpilaste tunnustamine | x | | | x | | | x | | x | | x | | |
| Alaeesmärk 3.2. Haridus- ja noorte valdkonnas töötavad innustunud ja pädevad inimesed. Noorte huvitegevuse võimalused vastavad nende soovidele ja vajadustele. | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | | **2028** | | **2029-2030** | | |
| **3.2.1** | | Töötajate motivatsioonipaketi rakendamine (ametikorter, sisseelamistoetus, stipendium õpetajakoolituse eriala üliõpilastele, õpetaja ja tugispetsialisti toetus jms | x | | | x | | | x | | x | | x | | |
| **3.2.2** | | Töötajate tunnustamine, tunnustusürituste korraldamine | x | | | x | | | x | | x | | x | | |
| **3.2.3** | | Töötajate supervisiooni rakendamine |  | | | x | | | x | | x | | x | | |
| **3.2.4** | | Noorsootöötajate konkurentsivõimeline töötasu ja sidumine kutsestandardiga | x | | | x | | |  | |  | |  | | |
| **3.2.5** | | Mobiilse noorsootöötaja ametikoha loomine |  | | | x | | | x | |  | |  | | |
| **3.2.6** | | Noorte vabatahtliku töö tunnustamine ja motiveerimine | x | | | x | | | x | | x | | x | | |
| **3.2.7** | | Huvihariduse ja huvitegevuse riigipoolse toetuse kasutamise kvaliteedihindamine | x | | | x | | | x | | x | | x | | |
| **3.2.8** | | Asutuste juhtimise ümberkorraldamine | x | | | x | | | x | | x | | x | | |
| **3.2.9** | | Noorte maleva tegevuse toetamine ja arendamine (koolituse korraldamine valla laagri ja maleva juhtidele+ esmaabi) | x | | | x | | | x | | x | | x | | |
| **3.2.10** | | Mobiilne huvitegevus | x | | | x | | | x | | x | | x | | |
| **3.2.11** | | Põhja-Pärnumaa Noorsootöökeskuse arendamine | x | | | x | | | x | | x | | x | | |
| Alaeesmärk 3.3. Asutuste võrk on tasakaalus | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | | **2028** | | **2029-2030** | | |
| **3.3.1** | | Haridus- ja koolivõrgu ümberkorraldamine vastavalt elanike arvule, paiknemisele ja riiklikule rahastusele | x | | | x | | | x | | x | | x | | |
| **3.3.2** | | Vändra piirkonna haldusteenistuse ümberkorraldamine | x | | |  | | |  | |  | |  | | |
| Alaeesmärk 3.4. Tagatakse olemasolevate piirkondliku tähtsusega spordirajatiste säilimine, korrashoid, kaasajastamine ja olemasolevate võimaluste otstarbekam ja säästlikum kasutamine. Otsitakse lisavõimalusi sporditegevuse arendamiseks ja mitmekesistamiseks nii kohalikele elanikele kui ka suuremate spordiürituste korraldamiseks. | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | | **2028** | | **2029-2030** | | |
| **3.4.1** | | Vändra staadioni kunstmuru väljaku juurde tualettruumide rajamine | x | | | x | | | x | | x | | x | | |
| **3.4.2** | | Vallale heli- ja valgustehnika rentimine | x | | | x | | | x | | x | | x | | |
| **3.4.3** | | Spordiväljakute kaasajastamine | x | | | x | | | x | | x | | x | | |
| Alaeesmärk 3.5. Vaba aja veetmise võimalused vastavad elanike ootustele ja vajadustele | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | | **2028** | | **2029-2030** | | |
| **3.5.1** | | Vändra pargi tantsuplatsile sissesõidutee ehitamine |  | | |  | | |  | |  | | x | | |
| **3.5.2** | | Kadjaste Külakeskuse parkla ehitamine |  | | |  | | |  | |  | | x | | |
| **3.5.3** | | Kaisma rahvamaja parkla ehitamine |  | | |  | | |  | |  | | x | | |
| **3.5.4** | | Suurejõe Rahvamaja parklate rekonstrueerimine |  | | |  | | |  | |  | | x | | |
| **3.5.5** | | Pärnjõe kooliaia rekonstrueerimine külaplatsiks (Pingid, lauad, tantsuplats, valgustus, elekter) |  | | |  | | |  | |  | | x | | |
| **3.5.6** | | Avalikus ruumis liikumis- ja puhkevõimaluste avardamine (skatepark, mänguväljakud, pingid, valgustus, välijõusaalid jne) | x | | | x | | | x | | x | | x | | |
| **3.5.7** | | Raamatukogudes elukestva õppe arendamine | x | | | x | | | x | | x | | x | | |
| **3.5.8** | | Raamatukogude kujundamine kogukonnakeskusteks | x | | | x | | | x | | x | | x | | |
| **3.5.9** | | Raamatukogude turismiinfopunktide väljaarendamine (sh turismi infomaterjalid, giiditeenus) | x | | | x | | | x | | x | | x | | |
| **3.5.10** | | Raamatukogudes koduloolise materjali säilitamise ja eksponeerimise väljaarendamine | x | | | x | | | x | | x | | x | | |
| **3.5.11** | | Raamatukogudes kaugtööks vajalike töökohtade loomine (ID -kaardi põhine sisenemine ruumidesse)“ | x | | | x | | | x | | x | | x | | |
| **3.5.12** | | Raamatukogude hoonete ja ruumide remont, sisustuse kaasajastamine | x | | | x | | | x | | x | | x | | |
| **3.5.13** | | Raamatukogude IT-vahendite ja 3D printerite, koopiamasinate kaasajastamine | x | | | x | | | x | | x | | x | | |
| **3.5.14** | | Pärnjõe raamatukogu ruumide kohandamine koolihoonesse | x | | |  | | |  | |  | |  | | |
| **3.5.15** | | Endise Tootsi Briketivabriku baasil Eesti turbamuuseumi ja teemakeskuse rajamine | x | | | x | | | x | | x | | x | | |
| **3.5.16** | | Pärnu-Jaagupi kultuuri- ja spordipargi arendamine | x | | | x | | | x | | x | | x | | |
| **3.5.17** | | Pärnu-Jaagupisse kohaliku tuletõrje ajaloomuuseumi rajamine koos ajaloolistele tuletõrjesõidukitele mõeldud garaažiga | x | | | x | | | x | | x | | x | | |
| **3.5.18** | | Koostöö vabatahtlike päästjatega kogukonna turvalisuse tagamiseks. Kriisideks valmisoleku tagamine | x | | | x | | | x | | x | | x | | |
| **3.5.19** | | Koerte jalutusaedikute rajamine |  | | |  | | |  | |  | | x | | |
| **3.5.20** | | Pärnu-Jaagupi Rahvamaja parkla laiendamine |  | | |  | | |  | |  | | x | | |
| **3.5.21.** | | Libatse haruraamatukogu ümberkolimine | x | | |  | | |  | |  | |  | | |
| **3.5.22.** | | Tootsi haruraamatukogu ümberkolimine | ´x | | |  | | |  | |  | |  | | |
| **3.5.23** | | Tootsi Kultuuri- ja Spordikeskus ligipääsetavuse parendamine |  | | |  | | | x | |  | |  | | |
| **SOTSIAALVALDKOND** | | | | | | | | | | | | | | | |
| 4. Strateegiline eesmärk: Kvaliteetne ja optimaalne heaolu- ja sotsiaalteenuste võrgustik | | | | | | | | | | | | | | | |
| Alaeesmärk 4.1. Vastutustundliku ja iseseisvalt toimetuleva vallaelaniku füüsilise, vaimse ja psühhosotsiaalse keskkonna toetamine | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | **2028** | | | **2029-2030** | | |
| **4.1.1** | | Sihtrühmaspetsiifiliste sotsiaalteenuste väljaarendamine (puuetega inimesed, eakad, laste hoolekanne jms) ja teenustele juurdepääsu suurendamine kogu valla territooriumil | x | | | x | | | x | x | | | x | | |
| **4.1.2** | | Jätkuv ennetustöö (erinevate sihtgruppide abivajaduse märkamine, sekkumine, koolituste ja teabepäevade korraldamine, infomaterjalide jagamine) | x | | | x | | | x | x | | | x | | |
| **4.1.3** | | Projektis "Isikukeskse erihoolekande teenusmudeli piloteerimine kohalikes omavalitsustes" osalemine | x | | |  | | |  |  | | |  | | |
| **4.1.4** | | Projektis „Kodud tuleohutuks“ osalemine | x | | | x | | | x | x | | | x | | |
| Alaeesmärk 4.2. Sotsiaalvaldkonnas töötavate inimeste väärtustamine | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | **2028** | | | **2029-2030** | | |
| **4.2.1** | | Vabatahtlike ja praktikahuviliste kaasamine valdkonna parendamiseks | x | | | x | | | x | x | | | x | | |
| **4.2.2** | | Motivatsioonikoolitused hoolekandeasutuste töötajatele | x | | | x | | | x | x | | | x | | |
| **4.2.3** | | Põhja-Pärnumaa Sotsiaalkeskuse personalile järjepideva supervisiooni (töönõustamise) võimaldamine | x | | | x | | | x | x | | | x | | |
| **4.2.4** | | Sotsiaalvaldkonna spetsialistidele järjepidava supervisiooni (töönõustamine) võimaldamine | x | | | x | | | x | x | | | x | | |
| Alaeesmärk 4.3. Optimaalne hoolekandeasutuste võrk | | | | | | | | | | | | | | | |
| **Nr.** | | **Tegevus** | **2024** | | | **2025** | | | **2026** | **2027** | | | **2028-2030** | | |
| **4.3.1** | | Hooldekodude tuleviku perspektiivi välja selgitamine | x | | |  | | |  |  | | |  | | |
| **4.3.2** | | Vändra Alevi Sotsiaalmaja ja Vihtra Päevakeskuse tuleviku perspektiivi välja selgitamine (sh valla ühise sotsiaalkeskuse loomine) | x | | |  | | |  |  | | |  | | |
| Alaeesmärk 4.4. Lastega perede heaolu tagamine | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | **2028** | | | **2029-2030** | | |
| **4.4.1** | | Vanemlikke oskuseid arendavate teenuste kättesaadavuse võimaldamine (koolitused, tugigrupid jms) | x | | | x | | | x | x | | | x | | |
| **4.4.2** | | Koolitused võrgustikuliikmetele võrgustiku toimimise tagamiseks | x | | | x | | | x | x | | | x | | |
| **4.4.3** | | Lastega perede tugiisikute võrgustiku toetamine | x | | | x | | |  |  | | |  | | |
| **4.4.4** | | Valdkonnasisese ja- ülese koostöö tõhustamine (tervishoid, haridus jms) | x | | | x | | | x | x | | | x | | |
| **4.4.5** | | Vanemlike oskuste koolitusprogrammides ("Imelised aastad" jt) osalemine | x | | | x | | | x | x | | | x | | |
| **4.4.6** | | Tugiisikuteenuse arendamise võimalused koostöös Vändra Alevi Sotsiaalmajaga | x | | | x | | |  |  | | |  | | |
| Alaeesmärk 4.5. Eakate ja erivajadustega inimeste teenuste arendamine | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | **2028** | | | **2029-2030** | | |
| **4.5.1** | | Intervallhoiu arendamine eakatele Vändra Alevi Hoolekandekeskuses | x | | |  | | |  |  | | |  | | |
| **4.5.2** | | Kogukonnas elamise teenuse arendamise perspektiiv Vändra Alevi Sotsiaalmajas | x | | | x | | |  |  | | |  | | |
| **4.5.3** | | Nädala- ja päevahoiuteenuse kohtade suurendamine Vändra Alevi Sotsiaalmajas | x | | | x | | |  |  | | |  | | |
| **4.5.4** | | Sotsiaalmajutusteenuse laiendamine Vihtra Päevakeskuses | x | | |  | | |  |  | | |  | | |
| **4.5.5** | | Üldhoolduskohtade suurendamise võimaluste otsimine Tootsi Hooldekodus (vaba õueala maksimaalne kasutamine) | x | | | x | | | x | x | | | x | | |
| Alaeesmärk 4.6. Esmatasandi tervishoiu säilitamine ja parendamine | | | | | | | | | | | | | | | |
| **Nr.** | | **Tegevus** | **2025** | | | **2026** | | | **2027** | **2028** | | | **2029-2030** | | |
| **4.6.1.** | | Koostöö tervishoiuteenuste pakkujatega teenuste edendamisel (esmatasandi tervishoid jms) | x | | | x | | | x | x | | | x | | |
| **4.6.2.** | | Esmatasandi tervishoiuteenuste kättesaadavuse parendamiseks elanikele sobivate liikumisvõimaluste (transpordi) tagamine | x | | | x | | | x | x | | | x | | |

# Investeeringud valla eelarvest 2025-2028

|  |  |  |  |  |  |
| --- | --- | --- | --- | --- | --- |
| **Tegevus** | **2025** | **2026** | **2027** | **2028** | **Kokku** |
| Vallateede rekonstrueerimine vastavalt teehoiukavale | 133 000 | 134 000 | 143 000 | 138 000 | **548 000** |
| Tootsi kergliiklustee projekteerimine ja ehitamine | 30 000 | 80 000 |  |  | **110 000** |
| Tootsi investeeringud taastuvenergia taluvustasudest |  |  | 100 000 | 100 000 | **200 000** |
| Tänavavalgustuse rekonstrueerimine ja uuendamine | 30 000 | 30 000 | 30 000 | 30 000 | **120 000** |
| Koolide ümbruskonna liikluskorralduse ülevaatamine, lahenduste leidmine ja rakendamine (Vändra gümnaasiumi liikluskorralduse projekteerimine ning ehitamine) |  | 75 000 | 75 000 |  | **150 000** |
| Hajaasustusprogrammis osalemine | 45 000 | 45 000 | 45 000 | 45 000 | **180 000** |
| Pärnu-Jaagupi ja Tootsi staadioni ning Vändra tenniseväljaku rekonstrueerimine | 35 000 (P-J)  100 000 (Tootsi) | 450 000 (P-J)  70 000 (Vändra) |  |  | **655 000** |
| Sotsiaalpindade renoveerimine vallas | 40 000 | 40 000 | 40 000 | 40 000 | **160 000** |
| Vändra lasteaia Rukkilille maja remondi- ja rekonstrueerimistööd |  |  |  | 70 000 | **70 000** |
| Pärnu-Jaagupi lasteaiale juurdeehituse projekteerimine ja ehitamine |  | 600 000 | 600 000 |  | **1 200 000** |
| Pärnu-Jaagupi Põhikooli juurdeehituse projekteerimine |  |  | 70 000 |  | **70 000** |
| Kaasava eelarve rakendamine | 25 000 | 25 000 | 25 000 | 25 000 | **100 000** |
| **KOKKU** | **438 000** | **1 549 000** | **1 128 000** | **448 000** | **3 563 000** |

# Põhja-Pärnumaa valla haridus- ja noortevaldkonna hetkeseis

Põhja-Pärnumaa valla haridus- ja noortevaldkonna arengukava koostati 2019.-2020. aastal ja kinnitati Põhja-Pärnumaa Vallavolikogu poolt oktoobris 2020. Arengukava koostas OÜ Cumulus Consulting.

Haridus- ja noortevaldkonna all tuleb mõista terviklikku süsteemi, mis lisaks alus- ja üldharidusele hõlmab ka huviharidust ja -tegevust ning noorsootööd. Need on omavahel tihedalt läbi põimunud, mitteformaalne haridus täiendab kooli õpitavat ja vastupidi. Seetõttu käsitleti neid ühes arengudokumendis. Eelnevast tulenevalt on ka mõistel õppija laiem tähendus - õppimine toimub nii koolis (formaalne haridus), huviringis (mitteformaalne haridus) kui ka muudes vaba aja tegevustes (informaalne haridus). Arengukava keskmes oli nüüdisaegne õpikäsitus - arusaam sellest, mis eesmärkidel ja viisil õppimine toimub, asetades fookusesse iga inimese võimete avamise ja tema toetamise viisil, mis lubab parimat toimetulekut järjest keerustuvas maailmas ning ka selle maailma enda mõistlikul arengurajal hoidmist.

Arengukava kokkupaneku raames:

* Koostati valla elanikkonna ülevaade ja rahvastikuprognoos perioodiks 2020–2040;
* Viidi läbi haridus- ja noortevaldkonna asutuste analüüs, sh vaadeldi õpirännet, töötajaskonda, kinnisvara füüsilist olukorda ja finantseerimist. Analüüs hõlmas ka kõikide asutuste külastamist ja juhtide intervjueerimist;
* Korraldati kaasamisseminarid tulevikupildi kujundamiseks.

Arengukava koostamist koordineeris juhtrühm, kuhu kuulusid vallavalitsuse, volikogu ja asutuste esindajad. Juhtrühm määratles peamised suunad, tegi vahekokkuvõtteid ja -järeldusi.

Põhja-Pärnumaa vald asub Pärnu maakonna põhjaosas. Valda iseloomustab suur territoorium (1011 km²) ning tulenevalt ulatuslikest soo-, raba- ja metsaaladest osalt hõre või puuduv asustus. Põhja-Pärnumaa valla hallata on 10 haridusvaldkonna asutust: üks gümnaasium, kaks põhikooli, kaks lasteaiaga koos tegutsevat põhikooli, üks lasteaiaga koos tegutsev 6-klassiline kool, kaks lasteaeda ja kaks huvihariduskooli ning noorsootöökeskus, asukohaga üheksas erinevas asustusüksuses.

**Asutused:**

1. Juurikaru Põhikool on 9-klassiline kool Vändra piirkonnas;
2. Kergu Lasteaed-Algkool on ühe lasteaiarühmaga 6-klassiline kool Kaisma piirkonnas;
3. Pärnjõe Kool on ühe lasteaiarühmaga 6-klassiline kool Vändra piirkonnas;
4. Pärnu-Jaagupi Põhikool on 9-klassiline kool Halinga piirkonnas;
5. Tootsi Lasteaed-Põhikool on kolme lasteaiarühmaga 9-klassiline kool Tootsi piirkonnas;
6. Vändra Gümnaasium on 12-klassiline gümnaasium Vändra alevis;
7. Vändra Lasteaed on 11 rühmaga lasteaed Vändra alevis ja Vihtra külas;
8. Pärnu-Jaagupi Lasteaed Pesamuna on 10 rühmaga lasteaed Pärnu-Jaagupi alevis, Libatse ja Vahenurme külas;
9. Pärnu-Jaagupi Muusikakool on huvihariduskool Halinga piirkonnas;
10. M. Lüdigi nim Vändra Muusika- ja Kunstikool on huvihariduskool Vändra piirkonnas;
11. Põhja-Pärnumaa Noorsootöökeskusel on 3 tegevuskohta – noortekeskused Pärnu-Jaagupi, Tootsi ja Vändra alevis.

Põhja-Pärnumaa valla territoorium jaotus enne haldusreformi kolme erineva omavalitsusüksuse vahel. Kõigil valdadel olid oma keskused, kuhu koondati haridusteenused. Demograafiliste muutustega kaasneb vajadus ümber vaadata ka senine toimeloogika ning viia see vastavusse muudatustega.

Järgnevalt on esitatud kokkuvõtvalt peamised järeldused analüüsivaldkondade lõikes.

**Ruumimustri seisukohast saab välja tuua järgneva:**

* Põhja-Pärnumaa vald on selgelt kahe keskusega omavalitsus. Vändra ja Pärnu-Jaagupi alev on mõlemad rahvaarvult piisavalt suured ning omavad laiemat tagamaad, asudes suuremate liikumisteede ääres ja tagamaalt lähtuvate ühenduste ristumiskohas. Kaugus maakonnakeskusest Pärnu linnast tingib olukorra, kus alevitel on suurem roll elanikkonnale teenuste pakkumisel;
* Tootsi alev on geograafiliselt isoleeritud eraldiseisev tiheasustatud asustusüksus, millel puudub tagamaa;
* Kaisma ei ole eraldiseisev toimepiirkond. Kuigi Kergu küla asub peamiste liikumisteede ristumiskohas, ei ole küla ega ka kogu piirkonna rahvaarv selleks piisavalt suur. Lisaks maakonnakeskusele Pärnule jääb Kaisma piirkond kolme väiksema keskuse – Vändra, Pärnu-Jaagupi ja Järvakandi – mõjualasse;
* Valla haridusvõrgu toimeloogika kujundamisel tuleb arvesse võtta laste arvu ja paiknemist piirkondades (tarbijad), teenuste kättesaadavust (vahemaad) ja peamisi liikumismustreid (ühendused);
* Nii Vändra kui ka Halinga piirkonnas on sõiduaeg vastavalt Vändrasse ja Pärnu-Jaagupisse tagamaalt kuni veerand tundi, Kaisma piirkonnast mõlemasse alla poole tunni. Kuigi Tootsi on selgelt teistest piirkondadest enam eraldatud, jääb ta siiski Vändrast ainult paarikümne minuti sõiduaja kaugusele.

**2019.-2020. aastal aset leidnud rahvastikuarengute analüüsimise tulemusena võib kokkuvõtvalt välja tuua järgneva:**

* Valla elanikkond väheneb kõigis piirkondades negatiivse loomuliku- ja/või rändeiibe mõjul. Valla rahvaarvu kahanemistempo on olnud pikaajaliselt keskmiselt 1,5% aastas. Koolieas laste arv on vähenenud viimase viieteistkümne aastaga enam kui kaks korda, tööealiste arvu vähenemine on samuti suuremahuline ja kiirenev, ainsaks kasvavaks vanusegrupiks on 65+;
* Piirkondadest on trendid ja üldine demograafiline olukord rahvastiku vanusstruktuuri vaates halvem Tootsi ja Vändra alevis, sündimuse seisukohalt Vändra alevis ning väljarände seisukohalt Vändra alevis ja Kaisma piirkonnas;
* Demograafiline kohanemine on osalt toimunud, aga ei ole veel lõppenud – lapsi ei ole juba praegu piisavalt olemasoleva asutuste võrgu säilitamiseks;
* Sündimus on Eesti keskmisel tasemel, aasta keskmine sündide arv on piisav kuni kolme klassikomplekti moodustamiseks. Sündide arv on piisav liitklassideta koolide pidamiseks Halinga ja Vändra (sh alev) piirkonnas.

**Haridusvaldkonna teenusevajaduse 2020. aastal koostatud prognoos näitab, et:**

* järgneva kümne aastaga kahaneb lasteaiaeas laste arv kuni 100 lapse ehk enam kui neljandiku võrra. Arvestades lasteaiarühma keskmiseks suuruseks 18 last, on tõenäone 5 rühma tegevuse lõpetamise vajadus;
* Järgneva kümnendi jooksul põhikooliõpilaste arvus olulist muutust ei toimu, aset leiab vähenemine kuni 10%;
* Aastal 2030 läheb prognoositavalt 1. klassi Halinga piirkonnas 23 last, Kaisma piirkonnas 3, Tootsi piirkonnas 7 ja Vändra piirkonnas (sh alev) 29 last –valla peale kokku u 60 last. Seega nii nagu juba praegu, veel enam tulevikus, puudub laste arvu alusel vallas vajadus kuue kooli pidamiseks;
* 2023. aasta maikuu seisuga rahvastikuregistri andmete alusel koostatud kooliminejate prognoos näitab, et 2030. aastaks koostatud prognoos (2020) võib tõele vastata, sest:

|  |  |  |  |  |  |  |  |
| --- | --- | --- | --- | --- | --- | --- | --- |
| Aasta | 2024 | 2025 | 2026 | 2027 | 2028 | 2029 | 2030 |
| I klassi õpilaste arv | 59 | 92 | 81 | 81 | 79 | 80 | 62 |

**Alushariduse korralduse seisukohast saab välja tuua:**

* Alushariduse teenuse tarbimine on kohapõhine, vallasisene ränne on väike, väljaspool valda käivad üksikud lapsed;
* Olemasolevad lasteaia rühmade täituvus on keskpärane (keskmiselt 15,8 last rühmas). Rühmade täituvus on väike ühe-rühmalistes lasteaedades, Pärnjõel 16 last (praegu rohkem ei mahutagi) ja Kergus 11 last. Tootsi Lasteaia kolmes rühmas on 40 last (keskmine täituvus 13,3 last). Silmas tuleb pidada teatavaid piiranguid: sõimerühma täituvusnorm on 14 last ja liitrühmas 18 last. Pärnu-Jaagupis on 10 rühmas 158 last sh Libatses üks liitrühm ja Vahenurmes 2 rühma) ja Vändra Lasteaia 11 rühmas 186 last.(Mürakaru majas neli rühma ja Vihtras üks liitrühm).
* Praegune seis, kus vallas on palju väikeseid lasteaedu (1 rühmaga), tekitab olukorra, kus ei ole võimalik rühmasid laste arvu muutusel optimaalselt komplekteerida. Samas muutuksid vahemaad nt Kergu ja Tootsi sulgemisel liiga suureks. Seega on teenust ka edaspidi vajalik neis hoida, kuid Vändra ja Halinga piirkonnas on soovitav alusharidus koondada keskustesse.
* 2020. aastal koostatud taustaanalüüs sündide osas on suhteliselt täpne, küll aga erineb surmade prognoos olulisel määral:

|  |  |  |  |  |
| --- | --- | --- | --- | --- |
| aasta | sünnid | | surmad | |
|  | prognoositud | tegelik | prognoositud | tegelik |
| 2020 | 70 | 73 | 67 | 139 |
| 2021 | 70 | 75 | 67 | 163 |
| 2022 | 69 | 76 | 65 | 135 |
| 2023 | 68 | 69 | 63 | 137 |

Seega saab antud analüüsi kasutada kooli minejate prognoosimisel. Küll aga üldine rahvastiku arv on juba praegu väiksem prognoositust.

**Üldhariduse korralduse seisukohast saab välja tuua:**

* Vaadates asutuste geograafilist paiknemist, koolide õpilaste arvu nii hetkel kui ka perspektiivis ning hariduskulusid, on Põhja-Pärnumaa vallas liiga palju üldhariduskoole;
* Põhikooliõpe on reeglina kohapõhine ja õpilasränne väike. Väljaspool valda ja piirkonda õpitakse mõnevõrra enam ainult Kaisma piirkonnas (kohapeal on ka ainult 6-klassiline kool). Mujalt käib suhteliselt enam lapsi Tootsi kooli;
* Vändra Gümnaasiumi ja Pärnu-Jaagupi Põhikooli mõjuala ulatub tervele piirkonnale. Väiksemad koolid teenindavad valdavalt asukoha ja ümbruskonna kantide lapsi. Erandina kolmandik lapsi käib Juurikaru Põhikooli Vändra alevist. Tootsi ja Pärnjõe kool on selgelt eelkõige asukohakanti teenindavad koolid;
* Kuue kooli pidamine Põhja-Pärnumaa vallas ei ole kestlik. Tuleviku koolimudeli valikul on erinevaid võimalusi, kuid põhikooliastmes on õpilaste arvult nii praegu kui ka pikas vaates jätkusuutlikud ainult Vändra Gümnaasium ja Pärnu-Jaagupi Põhikool;
* Vändra piirkonnale on piisav üks põhikooliaste, samas arvestades lähtuvalt laste arvust esialgu püsivat paralleelklasside vajadust, võib kaaluda ka ühe nn „rahuliku kooli“ säilitamist. Võttes arvesse geograafilist asukohta ja olemasolevaid ruumitingimusi, siis seda Juurikaru Põhikooli näol, kuid perspektiivis kindlasti mitte 9-klassilise koolina;
* Tootsi piirkonnas on arvestades geograafilist eripära ja tuleviku nõudluse seisukohast vajalik kooli säilitamine. Sõltuvalt reaalsest oma vallast pärinevate õpilaste arvust vajab tulevikus kaalumist, kas kõikides põhikooliastmetes;
* Kaisma piirkonnas on olemasolev ja tuleviku laste arv piisav ainult 3-4 klassiga liitklassidega algkooli pidamiseks;
* Demograafilisest ja geograafilisest aspektist perspektiivi Vändra Gümnaasiumi gümnaasiumiosa õpilaste arvu kasvuks ei ole. Valikumustri säilimisel pole esialgu siiski ette näha ka olulisel määral nõudluse kahanemist. Vändra alevist ja tagamaalt pärit gümnaasiumieas laste arv jääb eeldatavalt kümnendiks 110-130 vahele, misjärel toimub mõningane langus. Eelkõige Halinga, kuid ka Tootsi ja Kaisma piirkonnast pärit gümnasistidele ei ole Vändra Gümnaasium ei täna ega ka tulevikus tõenäoline valik;
* Põhja-Pärnumaa valla kokkuhoid (õpetajate palga jm kulu - tulu koolikohtade müügist) gümnaasiumiastme sulgemisel on summas u 30 000 eurot aastas. Lisanduvate laste koolituskulude suurus sõltub, kas valitakse riigigümnaasium või mõni munitsipaalkool;
* Arvestades võimaliku kokkuhoiu suhtena Põhja-Pärnumaa valla hariduskulude kogumahtu ja gümnaasiumi olulisust kogukonnale, on gümnaasiumiastme pidamine pigem valla põhimõtteline poliitiline valik. Senimaani, kuni vald on gümnaasiumi pidamisel võimeline tagama riikliku õppekava täitmiseks vajalike kvalifitseeritud õpetajate olemasolu, turvalisuse, tervisekaitse ja õppekava nõuetele vastava õppekeskkonna olemasolu, võimalused õpilase arengu toetamiseks ning kooli võimekuse pakkuda lisaks kohustuslikele õppeainetele ka valikõppeaineid gümnaasiumi riiklikus õppekavas sätestatud nõuete kohaselt, on see võimalik.

**Huviharidus ja noorsootöö:**

* Üle poole lastest omandab huviharidust valla muusikakoolides ja Vändra jalgpallikoolis. Halinga piirkonnast käiakse huviharidust omandamas ka Pärnu linna asutustes;
* Pärnu-Jaagupi ja Vändra muusikakoolide õpilaste arv on püsinud stabiilne, mõlema asutuse tagamaa laste arv on ka tulevikus piisav huvihariduskooli pidamiseks;
* Huvitegevuse korraldamisel on efektiivsem tsentraliseeritum toimemudel kui mitmes väikeses asutuses erinevate väheste osavõtjate arvuga ringide korraldamine;
* Teenuse ühtlasema kättesaadavuse tagamiseks on soovitav muusikakoolide võimaluste laiendamine ka väga madala huvihariduse osalusega Tootsi piirkonda.

**Haridusasutuste personali aspektist on olulised järgnevad asjaolud:**

* Väikeste asutuste pidamisel on töötajate arv ja tööjõukulu lapse kohta kõrge. Palju on väikese osakoormusega kaetud ametikohti. Töövaldkondade olemasolu või kaetus on asutustes erinev (tugispetsialistid, haridustehnoloog jne). Väikese koormusega spetsialistide leidmine ja hoidmine on keerulisem ning lisaülesandena mingi töölõigu täitmine ei toeta ametimeisterlikkuse kujunemist;
* Praegu on toitlustamine korraldatud viisil, kus kõik asutused (v.a Juurikaru Põhikool ja Tootsi Lasteaed-Põhikool) valmistavad toidu oma köögis. Toidu valmistamine tsentraalselt (maksimaalselt kolmes asukohas) ja vedu võimaldaks kokkuhoidu.
* Lasteaia- ja koolide õpetajate vanusjaotuses on nooremate õpetajate järelkasvu osakaal pigem madal. Piisava järelkasvu ja vanuselise mitmekesisuse tekkeks haridusasutustes on vajalik Põhja-Pärnumaa valla haridusasutuste kasuks otsustama toetavat palgataset ja õppekeskkonda.

**Haridusasutuste kinnisvara aspektist on olulised järgnevad asjaolud:**

* Alus- ja üldharidusasutuste igapäevases kasutuses olevat kinnisvara on enam kui 24 000 m² - kinnisvara ei ole kohandatud aset leidnud õpilaste arvu vähenemisega. Lähtuvalt Haridus- ja Teadusministeeriumi soovituslikust koolimudelist, on pinnavajadus ühe õpilase kohta u 11 m², on see vallas keskmiselt ligi kaks korda suurem, mitmes asutuses kordades suurem;
* Hoonetes on palju üleliigset ja vähekasutatavat pinda palju (nt klassiruumide suurus võrreldes laste arvuga klassis). Praegu on mittevajaliku pinda hinnanguliselt kokku 7000 m², laste arvu kahanedes see suureneb;
* Olemasolev haridusasutuste kinnisvara on enamuses rajatud nõukogude ajal levinud planeeringupõhimõtete ja ehituskvaliteediga ehk valdavalt väheväärtuslik, osalt ka amortiseerunud ja suurel määral rekonstrueerimata. Ruumide funktsionaalsus ja seisukord on optimaalne ja tänapäevane ainult Pärnu-Jaagupi Põhikoolis ja Juurikaru Põhikoolis;
* Investeeringuvajadus olemasolevate hoonete kaasajastamiseks on vähemalt 15 miljonit eurot. Arvestades valla finantspositsiooni, ei ole olemasoleva põhitegevuse tulemi ja laenuvõime juures sellises mahus investeeringute elluviimine 10 aasta jooksul võimalik. Arvestades ülepinda ja laste madalat arvu mitmes asutuses pole see ka mõistlik;
* Toetusmeetmeid väikekoolide investeeringuvajaduse katmiseks lõppeval programmiperioodil ei olnud ja on vähetõenäoline, et tuleb ka järgneval. Põhja-Pärnumaa vald ei ole võimeline olemasolevaid hooneid parendama selles tempos, kui suur on nende väärtuse langus ja tagama investeeringuid olemasoleva seisukorra säilitamiseks. Samas ei ole ka olemasoleva olukorra säilitamine otstarbekas ja mõistliku majandamise seisukohalt põhjendatud.

**Haridusasutuste finantseerimise aspektist on olulised järgnevad asjaolud:**

* Riigi poolt eraldatav palgatoetus ei kata juba praegu vallas nii põhikooli kui ka gümnaasiumiõpetajate töötasu. Põhikooliõpetajate, juhtide ja tugispetsialistide töötasudeks tuleb vallaeelarvest juurde tasuda ligi 270 000 eurot ja gümnaasiumiõpetajate töötasudeks ligi 29 000 eurot;
* Peamine valla eelarve tuluallikas on üksikisiku tulumaks (6,8 miljonit u 51%). Võrreldes Eesti keskmisega on maksutulude osakaal Põhja-Pärnumaa valla eelarves oluliselt madalam ja toetuste osakaal selle võrra kõrgem. 2023. aastal on riigieelarvega seatud õpetaja töötasu alammäär 1740 eurot ehk kasvas võrreldes eelneva aastaga 24%. Suure tõenäosusega jätkub kooliõpetajate töötasu alammäära kasv ka tulevikus;
* Tulenevalt õpetajate palgatõusust peab tõusma ka lasteaia õpetajate töötasu alammäär, mis on 90% ja magistrikraadiga õpetajatel 100% õpetaja töötasu alammäärast. Õpetajate töötasuga on seotud ka hariduse tugispetsialistid, kelle minimaalne tasu on võrdsustatud õpetajate töötasu alammääraga. Tugispetsialiste oleks haridustoetuse ümberjagamisel võimalik tasustada õpetajate palgatoetusest;
* 2023. a valla eelarves planeeritud põhitegevuse tulem on 20 620 eurot ehk vaid 0,124% põhitegevuse tulude mahust. Planeeritud vaba netovõlakoormus 2023. aasta lõpuks on 5 miljonit eurot, netovõlakoormuse määr 30%.
* Maksumaksjad moodustavad 45% elanikkonnast, kusjuures tööealine elanikkond (19-64 aastased) moodustavad valla elanikkonnast 56,3%. Kui Eestis keskmiselt on maksumaksjate arv viimase kümne aasta jooksul kasvanud 14%, siis Põhja-Pärnumaa vallas on see 7% vähenenud.
* Maksumaksja keskmine brutotulu Põhja-Pärnumaa vallas (2022. a 1354 eurot kuus) on oluliselt madalam Eesti keskmisest (1654 eurot kuus). Viimasel kümnendil on olnud tulu kasvutempo kõrgem Eestis keskmiselt 1,77%, Põhja-Pärnumaal 1,68%, seega suhteline sissetulekute vahe on suurenenud (100 eurolt 300 eurole). Väliskeskkonnast tuleneb jätkuv surve valla kulude kasvuks palgakasvu, hindade kallinemise ja valla poolt osutatavate teenuste mahu suurenemise näol;
* Valla jooksva majandamise ja vähegi arvestatava investeerimise võimekuse saavutamiseks on vaja oluliselt parandada Põhja-Pärnumaa valla tulubaasi;
* Valla eelarve jaotuses tegevusvaldkondade lõikes on konkurentsitult suurim osa valla põhitegevuse kuludest seotud just haridusvaldkonnaga (56%). Arvestades tõsiasja, et „võtta saab ainult sealt, kus võtta on“, on olulist mõju omavaid kokkuhoiukohti ka haridusvaldkonnas. Samas ei saa haridusasutuste ümberkorraldamist vaadata lahus valla kinnisvara ja teiste asutuste võrgu üldisest ümberkorraldusest.

**Arvestades laste arvu lasteaedades ja õpilaste arvu üldhariduskoolides, oluliselt pinnavajadusi ületavat ja investeeringuid eeldavat kinnisvara ja demograafilisi trende, on Põhja-Pärnumaa vallal otstarbekas teha olulisi muudatusi koolivõrgus.**

Ilma põhimõtteliste muudatusteta haridusvõrgus (jt avalike teenuste pakkumisel) on Põhja-Pärnumaa vallal juba lähiaastatel väga keeruline tagada Eesti seadustega kohalikule omavalitsusele pandud ülesannete kvaliteetset täitmist.

Põhja-Pärnumaa valla põhimõtteline küsimus haridusvõrgu ümberkorraldamisel lähtub tasakaalupunkti otsimisest skaalal: asukoht võimalikult kodu lähedal (olemasoleva koolivõrgu säilitamine) versus rahalised võimalused palkade, õppesisu ja õppetingimuste parandamiseks.

Haldusreformi järgselt eeldatakse omavalitsustelt suuremat võimekust, seda ka haridusvaldkonnas. Ootus on, et omavalitsus ei tegele pelgalt „pidamise“, vaid ka suudab sisuliste tegevuste koordineerimise eest vastutuse võtta. See tähendab, et lisaks haridusvõrgu korrastamisele tuleb Põhja-Pärnumaal tähelepanu suunata sisuküsimustele.

Haridus ja noorsootöö avavad iga õppija võimed ja toetavad teda viisil, mis tõstab ta „katustest kõrgemale“.

Haridusstrateegia lähtepunktiks on nüüdisaegne õpikäsitus, mis asetab kõige keskmesse õppija. See tähendab, et ta on teadlik iseendast ja pakutavatest võimalustest nii haridusasutuses kui väljaspool. Tema õpiteekond on paindlik ja arvestab iga õppija personaalsete erisuste ning vajadustega. Samuti on tal võimalik oma haridustee kujundamisel kaasa rääkida, mis eeldab oma tulemuste eest teadliku vastutuse võtmist.

Süsteemi osad – lasteaiad, koolid, huvikoolid ja noortekeskused – moodustavad igal tasandil toimiva ning strateegiliselt juhitud terviku. Nad pakuvad mitmekesiseid valikuid alates lasteaiast lõpetades mitteformaalse hariduse ja vabatahtliku tegevusega.

Haridussüsteemi läbinule on avatud kõik valikud.

**Haridus- ja noortevaldkonna missioon on iga Põhja-Pärnumaa lapse ning noore mitmekülgse arengu toetamine just talle sobival moel.**

**E1.** Õppimine on isikukeskne ja toetab õppija igakülgset arengut.

Soovitud seisund

Haridus- ja noortevaldkonnas rakendatakse isikustatud lähenemist, mis sisaldab nii formaalset kui ka mitteformaalset õpet. Igale lapsele ja noorele on tagatud igakülgne tugi – andekaid „kiirendatakse“ ja abivajajaid aidatakse järele. Vajalik info liigub osapoolte vahel tõrgeteta (lapse ja noorega ühest astmest ning asutuste vahel kaasa).

Haridus- ja noortevaldkonna osapooled on teadlikud viimastest uuendustest ja rakendavad neid parimal võimalikul moel. Õppimise ja õpetamise mudelid tagavad tulevikutöö universaalsete oskuste ning väärtushinnangute kujunemise, võimaldades õppijatel kiirelt muutuvas maailmas konkurentsivõimelisena püsida.

Õppijad võtavad oma tulemuste eest ise vastutuse ja teadvustavad oma rolli õppeprotsessis.

**E2.** Haridus- ja noortevaldkonnas töötavad innustunud ja pädevad inimesed.

Soovitud seisund

Asutused on hästi ja uuendusmeelselt juhitud. Organisatsioonikultuur on avatud ja töötajate personaalset arengut edendav.

Töötajad on pädevad oma ala spetsialistid, kes teevad oma tööd suure pühendumusega, olles õppijaile positiivseks eeskujuks. Nad tahavad ja suudavad kaasas käia kiirelt muutuva keskkonna nõudmistega.

Kindlustatud on kõikide valdkondade töötajate olemasolu ja järelkasv – töö haridussüsteemis on lugupeetav ning motiveeriv.

**E3.** Asutuste võrk on tasakaalus ja keskkond on tänapäevastele ootustele vastav.

Soovitud seisund

Haridusvõrk vastab valla elanikkonna suurusele ja paiknemisele, olles omavalitsusele rahaliselt jõukohane. Jätkusuutmatute asutuste tegevus on lõpetatud ja vabanenud ressursid suunatud teiste asutuste arendamisse. See on muutnud keskkonna meeldivaks, turvaliseks ja tänapäevastele ootustele vastavaks.

Gümnaasiumiharidus on mitmekülgne ja pakub õppijaile valikuvõimalusi. Huvikoolid ja peamiselt üldhariduskoolides pakutavad huviringid lähtuvad noorte vajadustest ning tagavad neile mitmekülgse arengu. Noorte vaba aega ja eneseteostust täiendab korras noortekeskuste võrgustik.

Transport on korraldatud selliselt, et tagatud on kõikide õppijate mugav ligipääs asutustele.

Haridus- ja noortevaldkonna tegevused valla arengukavas viiakse ellu läbivatest põhimõtetest juhituna. Nendeks on:

* Koostöö – Põhja-Pärnumaa on ühtehoidev omavalitsus. Piirkondlikke erisusi arvestatakse, kuid omavahel ei konkureerita, vaid arendatakse teineteise tugevaid külgi;
* Sihikindlus ja läbimõeldus – otsuseid tehakse pikaajalist visiooni, mitte päevapoliitikat silmas pidades, isegi kui need mõnikord ei taga kiiret edu. Otsuste tegemisse kaasatakse kõik asjasse puutuvad huvigrupid.